title: I/KTR 10 (talvisota)

text: I/KTR 10 eli Kenttätykistörykmentti 10:n ensimmäinen patteristo ("Sillan patteristo") oli talvisodan aikainen kenttätykistöpatteristo, joka perustettiin 7. lokakuuta 1939 alkaen Jyväskylässä. Patteriston komentajana oli kapteeni Tauno Siltanen, jonka mukaan patteristoa kutsutaan myös Sillan patteristoksi. Patteristo taisteli Pyhäjärvi-Sakkola -alueelle Kannaksen itäosaan III Armeijakunnan alueella. Se kuului everstiluutnantti Toivo Sarparannan komentamaan kenttätykistörykmentti 10:een. Patteriston numero vaihdettiin 1. tammikuuta 1940 I/KTR 7:ksi.


title: I/KTR 10 (talvisota)

text: I/KTR10 perustettiin Jyväskylän Lyseolla. Patteriston henkilöstön pääosa oli Jyväskylän Sotilaspiirin I ala-alueella asuneita reserviläisiä. Patteristoon oli sijoitettu ala-alueen päällikön Tauno Siltasen lisäksi vain kolme aktiiviupseeria. Jyväskylän Sotilaspiirin I ala-alue käsitti Jyväskylän kaupungin, maalaiskunnan ja Säynätsalon. Patteristo pyrittiin varustamaan määrävahvuuksien mukaisesti, mutta varsinaista tykkikalustoa lukuun ottamatta määrävahvuuksiin ei päästy.I/KTR 10 keskitettiin 12.-15.10.1939 välisenä aikana Pyhäjärvi-Sakkola -alueelle Kannaksen itäosaan III Armeijakunnan alueelle.


title: I/KTR 10 (talvisota)

text: 1.Ptri -Tuliasema1 60°38'50.5" 30°29'32.0"


title: I/KTR 10 (talvisota)

text: 1. Ptri Tuliasema2 60°38'58.9" 30°29'25.9"


title: I/KTR 10 (talvisota)

text: 1.Ptri Tuliasema3 60°39'0.0" 30°29'31.5"


title: I/KTR 10 (talvisota)

text: 2.Ptri-Tuliasema1 60°39'52.9" 30°29'15.9"


title: I/KTR 10 (talvisota)

text: 3.Ptri -Tuliasema1 60°38'39.4" 30°28'55.0"


title: I/KTR 10 (talvisota)

text: 3.Ptri-Tuliasema2 60°38'39.3" 30°28'53.2"


title: I/KTR 10 (talvisota)

text: 3.Ptri-Tuliasema3 60°38'39.3" 30°28'51.1"


title: I/KTR 10 (talvisota)

text: 3.Ptri-Tuliasema4 60°38'39.4" 30°28'49.6"


title: I/KTR 10 (talvisota)

text: Esikuntarakennus 60°40'24.3" 30°29'7.8"Pääosa patteriston henkilöstöstä palveli Siltasen johdolla jatkosodassa RsPsto27:ssä


title: Hayflickin raja

text: Hayflickin raja tai Hayflickin ilmiö kuvaa biologisten solujen tavallisesti rajallista solujakautumiskertojen määrää. Raja ei koske syöpäsoluja kuten HeLa-soluja. Raja johtuu kromosomien päissä olevien telomeerien lyhentymisestä ja rajan ylittyessä normaalit solut voivat kuolla. Jokainen solujakautuminen lyhentää telomeerejä, joita puolestaan kykenee pidentämään telomeraasi, joka siten siten voi kasvattaa Hayflickin rajaa.


title: Hayflickin raja

text: Sanan "Hayflickin raja" keksi 1974 australialainen Sir Macfarlane Burnet kirjassaan "Intrinsic Mutagenesis: A Genetic Approach to Ageing".


title: Hayflickin raja

text: 1881 saksalainen August Weismann esitti solujakautumisen olevan rajoitettua ja tämän johtavan lopulta eliöiden kuolemaan. 1907 tämän väitteen asetti osin kyseenalaiseksi yhdysvaltalainen Ross Harrison luotuaan kuolemattomia soluviljelmiä. 1921 ranskalainen kirurgi Alexis Carrel kyseenalaisti Weismannin väitteen ja oman väitteensä tueksi hän kasvatti 34 vuotta kanan sydämen fibroblasteja soluviljelmissä. Carrelin kokeita ei ole sittemmin kuitenkaan onnistuttu toistamaan. Kokeet olivat virheellisiä ja Carrel mahdollisesti itse tiesi tämän. Carrelin kokeet kuitenkin loivat tieteen piiriin pitkäaikaisen yleisen käsityksen selkärankaisten solujen kuolemattomuudesta.


title: Hayflickin raja

text: Solujen rajallisen jakaantumiskyvyn havaitsi Leonard Hayflick 1961 Wistar instituutissa, huomatessaan sikiösolujen jakaantuvan soluviljelmissä vain 40-60 kertaa. Tämän rajan saavutettuaan solut siirtyvät vanhuusvaiheeseen, ja vanhenevat tai siirtyvät apoptoosiin. Hayflick julkaisi tuloksensa 1965. Hayflickin tutkimuksen tuloksia ei aluksi hyväksytty laajalti, mutta Hayflickin havaintoja tukevat muiden tutkijoiden tulokset muuttivat kuitenkin yleisen käsityksen hitaasti useiden vuosikymmenien aikana.


title: Hayflickin raja

text: Telomeerien olemassaolosta on jo tiedetty vuodesta 1933 asti, mutta kromosomien lyhentymisen ongelman tunnisti ensimmäisenä venäläinen Alexei Olovnikov 1971. Hän pyrki selittämään omaa havaintoaan ja Hayflickin havaitsemaa rajallista solujakautumista teoretisoimalla kromosomien päissä olevien telomeerien pituuden rajoittavan solujakautumista. Hän myös arveli telomeerien loppuun lyhenemisen liittyvän soluvanhenemiseen ja tietyn entsyymin, joka myöhemmin tunnistettiin telomeraasiksi, liittyvän syöpäsolulinjojen kuolemattomuuteen. Ensimmäiset kokeelliset todisteet telomeerien lyhentymisen ja Hayflickin rajan välille löydettiin vasta 1990.


title: Hayflickin raja

text: Telomeraasin löysivät Elizabeth H. Blackburn ja Carol W. Greider 1985. Tämän entsyymin katalyyttinen ala-yksikkö telomeraasi käänteistranskriptaasi (TERT) pidentää telomeerejä ja vaikuttaa siten Hayflickin rajaan.


title: One in a Million

text: One in a Million voi tarkoittaa:


title: Carved in Stone (Ragen albumi)

text: Carved in Stone on saksalaisen heavy metal -yhtye Ragen kahdeksastoista studioalbumi, joka on julkaistu vuonna 2008.


title: Carved in Stone (Ragen albumi)

text: Albumi ylsi Saksan albumilistan sijalle 24.


title: Carved in Stone (Ragen albumi)

text: Kaikki kappaleet sanoittanut P.Wagner ja säveltänyt V.Smolski, ellei toisin mainita.


title: SLO

text: SLO Oy on suomalainen sähkö-, tele- ja automaatiotuotteiden toimittaja. Yhtiön asiakasryhmiä ovat sähköurakoitsijat, sähkö- ja teleyhtiöt, verkonrakennusyhtiöt, teollisuusyritykset ja julkinen sektori. SLO:n pääkonttori ja keskusvarasto sijaitsevat Kehä III:n äärellä Vantaan Tuupakassa, Ylästön kaupunginosassa. Yhtiöllä on noin 440 työntekijää ja 36 myyntikonttoria. SLO tekee yhteistyötä yli 500 tavarantoimittajan ja -valmistajan kanssa.


title: SLO

text: SLO:n toimitusjohtajana on toiminut vuodesta 2012 lähtien Mika Höijer.


title: SLO

text: SLO ja sen sisaryritykset SLO Eesti AS, SLO Latvia SIA ja UAB SLO Liettua kuuluvat ranskalaiseen Sonepar-konserniin. Soneparin liikevaihto on 20,6 miljardia euroa ja yhtiön palveluksessa työskentelee yli 43 000 henkilöä 44 maassa.


title: SLO

text: SLO on perustettu vuonna 1945. Sotien jälkeen Suomessa oli pulaa myös sähkötarvikkeista, jolloin joukko sähköasennusliikkeitä perusti oman sähkötarvikkeiden keskushankintapisteen, Sähköliikkeiden Oy:n. Näin yhtiön pääomistajiksi tulivat sähköurakoitsijat. Sähköliikkeiden Oy:n nimilyhenteeksi virallistettiin SLO vuonna 1971 ja yhtiön viralliseksi nimenä se on ollut vuodesta 1990.


title: SLO

text: Toiminnan alussa yhtiöllä oli vaikeuksia saada muun muassa säännöstelytalouden vaatimia tuontilisenssejä, joten yhtiö solmi jo varhain kiinteät edustussopimukset ulkomaisten yritysten kanssa. SLO harjoitti pienimuotoista teollisuutta 1950-luvulta lähtien, mutta luopui kaapelitehtaasta, valaisin- ja sähkötarviketehtaasta, elektroniikkatehtaasta sekä valaisimien muoviosia ja asennusputkia valmistavista yrityksistä 1980-luvulla.


title: SLO

text: Omistajat myivät SLO:n vuonna 1986 Nokia Oyj:lle. Hollantilaiselle, Euroopan suurimpiin sähkötukkuliikkeisiin kuuluvalle Otra N.V.:lle SLO siirtyi vuonna 1993 ja Soneparin omistukseen vuonna 1999.


title: Philippe de Champaigne

text: Philippe de Champaigne (26. toukokuuta 1602 Bryssel, Espanjan Alankomaat – 12. syyskuuta 1674 Pariisi, Ranska) oli flaamilaissyntyinen ranskalainen barokkitaiteilija.


title: Philippe de Champaigne

text: Champaigne syntyi Brysselissä köyhään perheeseen. Hän oli Jacques Fouquierin oppilas ja muutti vuonna 1621 Pariisiin. Champaigne palkattiin Nicolas Poussinin kanssa sisustamaan Luxembourgin palatsia Nicolas Duchesnen alaisuudessa. Champaignen tyyli miellytti Ranskan kuninkaallista perhettä, jolle hän aloitti työskennellä vuonna 1628. Hän oli Kardinaali Richelieun läheinen ystävä, minkä ansiosta hän sai paljon työtehtäviä. Champaigne muistetaankin nykyään monista Richeliun muotokuvista.


title: Philippe de Champaigne

text: Champaigne oli vuonna 1648 perustamassa Ranskan taideakatemiaa. Champaigne sai elämäänsä vaikutteita jansenismista ja vetäytyi hiljalleen hovista. Uransa loppuvaiheessa hän keskittyikin maalaamaan muotokuvia merkittävistä jansenisteista. Viimeisiksi vuosiksiin hän vetäytyi eläkkeelle Port-Royal-des-Champsin luostariin, jossa hänen tyttärensä oli nunnana.


title: II/KTR 10 (talvisota)

text: II/KTR 10 ("Niemen Patteristo") oli talvisodan aikainen Kettätykistörykmentti 10 II Patteristo. Patteristo on tykistön joukkoyksikkö, joka vastaa vahvuudeltaan jalkaväen pataljoonaa .


title: II/KTR 10 (talvisota)

text: II/KTR 10 perustettiin 7. lokakuuta 1939 alkaen Jyväskylässä. Se kuului everstiluutnantti Toivo Sarparannan komentamaan Kenttätykistörykmentti 10:een.


title: II/KTR 10 (talvisota)

text: Patteriston numero vaihtui 1.1.1940 II/KTR 7:ksi. Patteriston komentajana toimi kapteeni Aarne Niemi. Komentajansa mukaan patteristoa kutsuttiin Niemen Patteristoksi


title: II/KTR 10 (talvisota)

text: II/KTR10 perustettiin Jyväskylän Puistokoululla.


title: II/KTR 10 (talvisota)

text:
Patteristo henkilöstön pääosa oli Jämsänjokilaaksossa asuneita reserviläisiä.
Patteristo pyrittiin varustamaan määrävahvuuksien mukaisesti, mutta varsinaista tykkikalustoa lukuun ottamatta määrävahvuuksiin ei päästy.II/KTR 10 keskitettiin 12.-15.10.1939 välisenä aikana Pyhäjärvi-Sakkola -alueelle Kannaksen itäosaan III Armeijakunnan alueelle.


title: II/KTR 10 (talvisota)

text: Pääosa patteriston henkilöstöstä palveli Niemen johdolla jatkosodassa III/KTR19


title: III/KTR 10 (talvisota)

text: III/KTR 10 eli Kettätykistörykmentti 10:n III Patteristo ("Merenheimon Patteristo") oli Suomen maavoimien patteristo talvisodassa.


title: III/KTR 10 (talvisota)

text: Patteristo perustettiin 7. lokakuuta 1939 Niinisalossa ja se kuului everstiluutnantti Toivo Sarparannan komentamaan Kenttätykistörykmentti 10:een. Patteriston henkilöstö oli Honkajoen, Jämijärven ja Kankaanpään reserviläisiä. Patteriston ensimmäisenä komentajana oli kapteeni Lennart Kaje, joka luovutti komentajan tehtävät 27. marraskuuta Urho Merenheimolle. Komentajansa mukaan patteristoa kutsuttiin myös Merenheimon Patteristoksi. Rykmentin nimi vaihdettiin 1. toukokuuta 1940 Kenttätykistörykmentti 7:ksi, jolloin patteristo sai uuden nimen III/KTR 7.


title: III/KTR 10 (talvisota)

text: Patteristo pyrittiin varustamaan määrävahvuuksien mukaisesti, mutta varsinaista tykkikalustoa lukuun ottamatta määrävahvuuksiin ei päästy.Patteristo keskitettiin III Armeijakunnan alueelle Karjalankannaksen itäosaan. Patteristoa kuljettanut juna saapui Sakkolan asemalle sunnuntaina 15. lokakuuta kello 9.35. Aluksi käskettiin 8. ja 9. patteri Räisälän Humalaisiin, josta ne siirrettiin seuraavana päivänä Oravakyröön ja edelleen Virkkilään. Ne siirtyivät vielä 23. lokakuuta Haitermaahan. Patteriston 7. patteri Sipilänmäen ja kirkonkylän väliselle alueelle, jonne kaksi muuta patteria siirtyivät marraskuun ensimmäisen viikon aikana.


title: Heksakloroplatinahappo

text: Heksakloroplatinahappo eli vetyheksakloroplatinaatti(IV) (H[PtCl]) on platinan kompleksiyhdiste ja keskivahva happo. Yhdisteellä on käyttöä teollisuudessa katalyyttinä ja reagenssina analyyttisessä kemiassa ja valmistettaessa muita platinayhdisteitä.


title: Heksakloroplatinahappo

text: Heksakloroplatinahappo on punaisenruskeaa kiteistä ainetta, joka imee vettä ja esiintyy usein heksahydraattina H[PtCl]·6HO. Se liukenee sekä veteen että alkoholiin ja protolysoituu muodostaen vety- ja heksakloroplatinaatti(IV)ioneja.


title: Heksakloroplatinahappo

text: Heksakloroplatinahappoa valmistetaan liuottamalla platinametallia, usein platinasientä, kuningasveteen, jos käytetään kuningasvettä puhdistetaan tuote tislaamalla, annetaan jäähtyä ja kiteytetään. Vaihtoehtoisesti platinasientä kuumennetaan kloorin ja väkevän suolahapon kanssa 150 °C lämpötilaan tai liuotetaan platina(IV)kloridia suolahappoon.


title: Heksakloroplatinahappo

text: Heksakloroplatinahappo on platinan yhdisteistä teollisesti tärkein. Heksakloroplatinahappoa käytetään hydrosilylaatioreaktion katalyyttinä sekä hydrosilylaatiokatalyyttien valmistamiseen. Yhdisteestä saadaan muita platinayhdisteitä, joita voidaan niin ikään käyttää katalyytteinä. Muita heksakloroplatinahapon käyttökohteita ovat impregnointi, metallisen platinan valmistus autojen katalysaattoreihin ja valokuvausreagenssina yhdessä rauta(III)oksalaatin kanssa.


title: Partiointi

text: Partiointi on taistelutaktiikka, jossa pienet ryhmät tai yksilöt tiedustelevat, suojelevat tai vartioivat tiettyä aluetta tai kohdetta. Partiointia voivat suorittaa puolustushaaroista maavoimat, laivasto ja ilmavoimat.


title: Valintanappi

text: Valintanappi () on graafisen käyttöliittymän elementti, jolla käyttäjä voi valita vain yhden annetuista vaihtoehdoista. Valintanapit ovat yleisiä www-sivuilla.


title: Valintanappi

text: Nimitys tulee vanhojen autoradioiden fyysisistä radiopainikkeista, jossa yhtä painiketta painettaessa aiemmin painettu nappi pomppaa takaisin, niin että kulloinkin korkeintaan yksi nappi on painettuna.


title: Valintanappi

text: Termeillä "radiopainike" ja "radionappi" tarkoitetaan usein valintanappia.


title: Ki (albumi)

text: Ki on kanadalaisen muusikon Devin Townsendin kymmenes studioalbumi, sekä ensimmäinen alun perin neliosaiseksi kaavaillusta The Devin Townsend Project -sarjan albumista. Albumi julkaistiin toukokuussa 2009 Townsendin omalla levymerkillä HevyDevy Records. Albumista on julkaistu myös 1000 vihreän vinyylin painos. Tyylillisesti se on lähes akustista ja melko rauhallista tunnelmointia.


title: Ki (albumi)

text: Kaikki kappaleet kirjoittanut Devin Townsend, ellei toisin mainita.


title: Valintaruutu

text: Valintaruutu tai valintalaatikko on graafisen käyttöliittymän elementti, joka antaa käyttäjälle mahdollisuuden valita useita vaihtoehtoja annetuista vaihtoehdoista.


title: Yleisurheilun alle 20-vuotiaiden maailmanmestaruuskilpailut 2006

text: Vuoden 2006 yleisurheilun alle 20-vuotiaiden maailmanmestaruuskilpailut käytiin 15.–20. elokuuta Pekingissä, Kiinassa.


title: Toni Kuusela

text: Toni Matti Kristian Kuusela (s. 21. tammikuuta 1994 Vimpeli) on suomalainen keihäänheittäjä ja pesäpalloilija. Yleisurheilussa hän edustaa Kuortaneen Kuntoa. Hän edusti vuoteen 2016 asti Alajärven Ankkureita ja sitä aiemmin Vimpelin Vetoa.


title: Toni Kuusela

text: Kuusela sijoittui Rietin alle 20-vuotiaiden EM-kilpailuissa 2013 viidenneksi tuloksella 73,06. Hän heitti 77,22 Seinäjoella 15. elokuuta 2018 ja 78,45 Lappeenrannassa 23. elokuuta 2018. Kuusela sijoittui Ruotsi- ottelussa Tampereella 1. syyskuuta 2018 kolmanneksi tuloksella 75,96.


title: Toni Kuusela

text: Kuusela on pelannut Superpesiksessä kahdeksan ottelua Vimpelin Vedossa ja kolme ottelua Joensuun Mailassa kaudella 2012. Lisäksi hän edusti kaudella 2012 myös Vedon B- ja A-junioreita. Sisäpelissä hänen roolinsa on ollut etenijä, ulkopelissä koppari.


title: Toni Kuusela

text: Kuusela on kotoisin Vimpelin Rantakylästä.


title: .xxx

text: .xxx on sponsoroitu ylätason verkkotunnus, joka on tarkoitettu aikuisviihdesivustoille. ICANN hyväksyi tunnuksen 18. maaliskuuta 2011. Vuosia kiistelyn kohteena ollut .xxx-tunnus on herättänyt vastustusta muun muassa uskonnollisissa ryhmissä. Aikuisviihdeteollisuus on kritisoinut tunnusta, koska se on helpompi asettaa suodatuslistalle. Intia ilmoitti etsivänsä keinoja verkkotunnuksen toimimisen estämiseksi maassa.


title: Hot Chocolates

text: Hot Chocolates oli yhdysvaltalainen Broadway-musikaalinäytelmä vuodelta 1929. Näytelmän ohjasi Leonard Harper ja musiikista vastasivat Thomas ”Fats” Waller ja Harry Brooks. Käsikirjoituksen ja sanoitukset kirjoitti Andy Razaf.


title: Hot Chocolates

text: "Hot Chocolates" sai ensi-iltansa New Yorkin Hudson Theatressa 20. kesäkuuta 1929. Näytelmää esitettiin yhteensä 219 näytöksen ajan; viimeinen esitys oli 14. joulukuuta 1929. Näytelmä oli jazzmuusikko Louis Armstrongin Broadway-debyytti ja sisälsi yhdeksi Wallerin suurimmista hiteistä nousseen kappaleen ”Ain’t Misbehavin’”. Muita ohjelmistossa olleita kappaleita olivat ”Black and Blue”, ”Can’t We Get Together” ja ”Savannah Blue Sue”.


title: Hot Chocolates

text: Waller ja Razaf kirjoittivat näytelmän alun perin Harlemin Connie’s Inn -yökerhossa esitettäväksi, ja kun näytelmän suosio sai Broadway-tuottajat ottamaan sen Hudson Theatren ohjelmistoon, samat näyttelijät esittivät sitä rutiininomaisesti kahdesti päivässä, kerran Hudson Theatressa ja kerran yksinkertaistettuna versiona Connie’s Innissä.


title: Paolo Di Canio

text: Paolo Di Canio (s. 9. heinäkuuta 1968 Rooma) on italialainen jalkapallovalmentaja ja entinen jalkapalloilija. Viimeksi hän toimi Englannin Valioliigassa pelaavan Sunderlandin päävalmentajana.


title: Alkalinen fosfataasi

text: Alkalinen fosfataasi (AFOS, EC 3.1.3.1) on hydrolaasityyppinen entsyymi. Se katalysoi fosfaattiryhmien poistoa monentyyppisiltä molekyyleiltä, kuten nukleiinihapoilta ja proteiineilta. Fosfaattiryhmän poistoa kutsutaan defosforylaatioksi. Alkalinen fosfataasi toimii tehokkaimmin alkalisessa eli emäksisessä ympäristössä.


title: Alkalinen fosfataasi

text: Ihmisellä alkalista fosfataasia esiintyy etenkin maksassa, sappiteissä, munuaisissa, luukudoksessa ja istukassa.


title: Alkalinen fosfataasi

text: Normaali AFOS-viitearvo veriseerumissa aikuisilla on 35-105 U/l. Lapsilla arvot ovat suuremmat. Veren AFOS-pitoisuus kohoaa etenkin sappiteiden tukostiloissa.


title: Alkalinen fosfataasi

text: Alkalisen fosfataasin entsyyminumero on EC 3.1.3.1 ja CAS-numero 9001-78-9.


title: Sober

text: Sober voi tarkoittaa esimerkiksi:


title: Opan Sat

text: Opan Vladimirovitš Sat (, s. 13. kesäkuuta 1987) on venäläinen vapaapainija ja Euroopan mestari.


title: Opan Sat

text: Sat voitti Euroopan mestaruuden sarjassa 60 kg Bakussa 2010, Dortmundissa 2011 ja Tbilisissä 2013. Hän voitti junioreiden Euroopan-mestaruuden 50-kiloisissa 2005 ja 55-kiloisissa 2007.


title: HTC Desire Z

text: HTC Desire Z on HTC Corporationin julkaisema fyysisellä QWERTY-näppäimistöllä varustettu matkapuhelin, jossa on 3,7 tuuman kapasitiivinen kosketusnäyttö. Se julkaistiin syyskuussa 2010.


title: Sunrise

text: Sunrise voi tarkoittaa esimerkiksi:Yhdysvalloissa:


title: Leo Arnaud

text: Leo Arnaud (oik. "Noël Léon Marius Arnaud", 24. heinäkuuta 1904 Lyon, Ranska – 26. huhtikuuta 1991 Pohjois-Carolina, Yhdysvallat) oli Ranskassa syntynyt, Yhdysvalloissa uransa tehnyt säveltäjä ja kapellimestari. Hänet tunnetaan parhaiten kappaleestaan "Bugler's Dream", jota yhdysvaltalaiset televisioyhtiöt ovat vuosikymmeniä käyttäneet olympialaisten kisalähetysten tunnusmusiikkina.


title: Leo Arnaud

text: Arnaud opiskeli musiikkia Ranskassa muun muassa Maurice Ravelin johdolla ja lähti 1930-luvulla siirtolaiseksi Yhdysvaltoihin. Hän pääsi elokuvamusiikin tekijäksi Hollywoodin Metro-Goldwyn-Mayer-yhtiölle ja toimi muutenkin aktiivisesti Los Angelesin musiikkielämässä, muun muassa Hollywood String Orchestran kapellimestarina. Hän teki musiikkia kymmeniin MGM-elokuviin 1930-luvulta 1970-luvulle, useimmiten orkestroijan mutta toisinaan myös säveltäjän roolissa.


title: Joe-Max Moore

text: Joe-Max Moore (s. 23. helmikuuta 1971 Tulsa, Oklahoma) on yhdysvaltalainen entinen jalkapalloilija.


title: Joe-Max Moore

text: Moore oli pelipaikaltaan hyökkääjä. Hänet tunnettiin hyvänä maalintekijänä.


title: Joe-Max Moore

text: Moore pelasi Yhdysvaltain maajoukkueessa 100 ottelua ja teki niissä 24 maalia vuosina 1992–2002. Hän edusti Yhdysvaltoja MM-kilpailuissa vuosina 1994, 1998 ja 2002.


title: Joe-Max Moore

text: Moore edusti MLS:ssä New England Revolutionia vuosina 1996–1999 ja 2003–2004. Vuosina 1999–2002 hän edusti Englannin Valioliigassa Evertonia. Vuosina 1994–1996 Moore pelasi Saksassa 2. Bundesliigassa seuroinaan Saarbrücken ja Nürnberg. Hän pelasi seuratasolla lisäksi Ecuadorissa.


title: Briksdalsbreen

text: Briksdalsbreen on laaksojäätikkö Strynin kunnassa, Länsi-Norjassa. Jäätikkö on osa suurempaa Jostedalsbreen-jäätikköä sekä Jostedalsbreenin kansallispuistoa.


title: Briksdalsbreen

text: Briksdalsbreenin etualalla oleva laakso oli alun perin pohjalla virtaavan veden kuluttama V-laakso. Kasvaessaan jäätikkö aurasi laakson pohjaa leveämmäksi, minkä jälkeen jäätikön vetäydyttyä jäljelle on jäänyt Briksdalenin U-laakso eli ruuhilaakso.


title: Briksdalsbreen

text: Jäätikön pituuden muutoksiin liittyvät mittaukset Briksdalsbreenillä alkoivat vuonna 1900. Jäätikkö on kokenut useita kasvu- ja kutistumisjaksoja. Vuosien 1932 ja 1951 välillä jäätikön etureuna vetäytyi yli 800 metriä paljastaen jäätikön alla olevan Briksdalsvatnet-järven. Jäätikön viimeisin kasvujakso alkoi vuonna 1987, ja vuonna 1997 jäätikkö peitti allaan olevan järven kokonaan.


title: Briksdalsbreen

text: Norjan seurannassa olevista jäätiköistä useimmat ovat kutistuneet merkittävästi 2000-luvun alusta lähtien, eikä Briksdalsbreen ole ollut poikkeus. Vuodesta 1999 lähtien Briksdalsbreen on pienentynyt nopeasti, ja vuosi 2004 oli jäätikölle ennätyksellinen. Jäätikkö vetäytyi yhden vuoden aikana 96 metriä, mikä oli suurempi kutistumisvauhti vuodessa kuin yhdelläkään Norjan muista jäätiköistä vuonna 1900 aloitettujen mittausten jälkeen. Vuoden 2006 lopussa Briksdalsbreenin etureuna oli jälleen vetäytynyt järven ylävirran puoleiselle reunalle. Jäätiköiden kutistuminen johtui paitsi tavanomaista vähäisemmistä lumisateista useana peräkkäisenä talvena myös ennätyksellisen lämpimistä kesistä vuosina 2002 ja 2003.


title: Denis Tsarguš

text: Denis Igorevitš Tsarguš (, s. 1. syyskuuta 1987 Gudauta, Georgian SNT) on venäläinen vapaapainija, maailman- ja Euroopan mestari.


title: Denis Tsarguš

text: Tsarguš voitti maailmanmestaruuden sarjassa 74 kg Herningissä 2009 ja Moskovassa 2010 sekä saman sarjan Euroopan mestaruuden Bakussa 2010 ja Dortmundissa 2011.


title: Nigardsbreen

text: Nigardsbreen on jäätikkö Lusterin kunnassa, Länsi-Norjassa. Jäätikkö on osa suurempaa Jostedalsbreen-jäätikköä.


title: Bøyabreen

text: Bøyabreen on jäätikkö Sogndalin kunnassa, Länsi-Norjassa. Jäätikkö on osa suurempaa Jostedalsbreen-jäätikköä.


title: Urheiluvamma

text: Urheiluvamma on liikuntasuorituksen aikana kehoon muodostuva vaurio, joka estää kehon täysipainoisen toiminnan ja vaati parantuakseen toipumisajan. Urheiluvammat kohdistuvat yleensä tuki- ja liikuntaelimiin eli luihin, lihaksiin, jänteisiin ja rustoihin. Urheiluvamma voi ilmetä kipuna, turvotuksena, arkuutena tai rajoittuneena kykynä käyttää kehoa tai varata sille painoa.


title: Urheiluvamma

text: Urheiluvammat voidaan jakaa rasitusvammoihin ja tapaturmavammoihin.


title: Urheiluvamma

text: Yleisimpiä akuutteja tapaturmaisia vammoja ovat luunmurtumat, lihasten ja jänteiden revähdykset, nivelsiteiden revähdykset ja ruhjevammat. Akuutteja vammoja tulee etenkin törmäys- ja kontaktilajeissa, kuten jalkapallossa ja jääkiekossa.


title: Urheiluvamma

text: Yleisimpiä rasitusvammoja ovat jännetulehdukset, limapussin tulehdukset ja rasitusmurtumat. Rasitusvammoja tulee etenkin kestävyyslajeissa, kuten pitkänmatkanjuoksussa, ja lajeissa, jotka sisältävät toistuvia liikkeitä, kuten tennis, voimistelu ja painonnosto.


title: Urheiluvamma

text: Yleisimmät urheiluvammat ovat


title: Urheiluvamma

text: Urheiluvammojen yleisimpiä syitä ovat


title: Urheiluvamma

text: Vammojen syntymisen todennäköisyyttä voi pienentää oikeanlaisilla varotoimenpiteillä ja valmistautumisella.


title: Urheiluvamma

text: Ennen uuden urheilulajin aloittamista voi käydä terveystarkastuksessa, jossa varmistetaan, että liikkujan kuntotaso, paino tai mikään olemassa oleva sairaus tai vamma ei kasvata loukkaantumisen todennäköisyyttä. Lajin vaatimusten mukainen harjoittelusuunnitelma varmistaa oikeanlaisen harjoittelun. Voima- ja kestävyysharjoittelua ei pidä kiirehtiä liikaa, ja levolle ja palautumiselle tulee varata aikaa. Harjoittelusuunnitelmaan kuuluu myös ruokavalion ja ravitsemuksen räätälöinti sekä nesteytys suorituksen aikana ja sen jälkeen.


title: Urheiluvamma

text: Alkuverryttely ennen liikuntaa pienentää loukkaantumisriskiä samoin kuin jäähdyttely liikunnan jälkeen.


title: Urheiluvamma

text: Oikeat välineet vähentävät loukkaantumisvaaraa. Kaikkien välineiden tulee sopia oman vartalon mittasuhteisiin, painoon ja taitotasoon. Jalkineiden tulee olla riittävän tukevat.


title: Urheiluvamma

text: Teippausta voidaan käyttää niin urheiluvammojen ennaltaehkäisynä kuin jälkihoitonakin. Muita suojavarusteita ovat pään suojat, kuten kypärä, tuki- ja iskuvaimentavat pohjalliset sekä ulkoiset niveltuet, kuten nilkka- ja rannetuet.


title: Urheiluvamma

text: Akuutti vamma vaatii usein välitöntä ensiapua ja tilan vakauttamista, joskus myös sairaalahoitoa. Kaikkein vakavimmat tapaukset vaativat kirurgiaa. Pehmytkudosvammojen kohdalla ensiapuna toimii ”kompressio, koho, kylmä” -ohje eli KKK-ohje tai kolmen K:n ohje. Tällöin vammakohtaa puristetaan välittömästi, vammautunut raaja asetetaan koholle ja vamma pyritään kylmentämään esimerkiksi kylmäpakkauksella tai jääpalapussilla. Kun sisäinen verenvuoto vamma-alueella jää tällä tavoin vähäiseksi, vamma paranee nopeammin. Joitain urheiluvammoja, kuten penikkatautia, voidaan hoitaa levolla tai lääkkeillä.


title: Urheiluvamma

text: Kroonista vammaa ja ei-kiireellistä hoitoa vativaa vammaa käydään näyttämässä lääkärillä ja sen jälkeen tarvittaessa erikoislääkärillä. Tuki- ja liikuntaelinten vammojen hoitoon ovat erikoistuneet ortopedit ja urheilulääkärit; moni heistä on erikoistunut lisäksi tiettyyn kehonosaan. Jalkaterapeutit eli podiatrit ovat erikoistuneet jalkaongelmiin. Fysioterapeutit keskittyvät potilaan fyysisen liikkuvuuden maksimointiin, kehon toimintakyvyn palauttamiseen ja kivun lievittämiseen vamman tai sairauden jälkeen. Täydentävää hoitoa voi saada esimerkiksi urheilupsykologilta tai erilaisilta vaihtoehtohoitoja tarjoavilta terveydenhoitajilta, kuten osteopaateilta ja kiropraktikoilta.


title: Melkevollbreen

text: Melkevollbreen on jäätikkö Strynin kunnassa Länsi-Norjassa. Jäätikkö on osa suurempaa Jostedalsbreen-jäätikköä.


title: Gábor Hatos

text: Gábor Hatos (s. 3. lokakuuta 1983 Eger) on unkarilainen vapaapainija.


title: Gábor Hatos

text: Hatos saavutti olympiapronssia 74 kg:n painoluokassa Lontoossa 2012. Ateenan kesäolympialaisissa 2004 hän sijoittui 66 kilogramman sarjassa 15:nneksi. Hän voitti sarjassa 74 kg MM-pronssia Moskovassa 2010, EM-hopeaa Tbilisissä 2013 sekä EM-pronssia Moskovassa 2006, Dortmundissa 2011 ja Belgradissa 2012.


title: Yleisurheilun alle 20-vuotiaiden maailmanmestaruuskilpailut 2008

text: Vuoden 2008 yleisurheilun alle 20-vuotiaiden maailmanmestaruuskilpailut käytiin 8.–13. heinäkuuta Bydgoszczissa, Puolassa.


title: Vasyl Fedoryšyn

text: Vasyl Petrovitš Fedoryšyn (, s. 31. maaliskuuta 1981 Kaluš) on ukrainalainen vapaapainija ja Euroopan mestari.


title: Vasyl Fedoryšyn

text: Ateenan kesäolympialaisissa 2004 Fedoryšyn sijoittui alle 60 kilosarjan sarjassa neljänneksi. Pekingissä 2008 hän sijoittui samassa sarjassa alun perin toiseksi hävittyään loppuottelussa venäläiselle Mavlet Batiroville. Fedoryšyn kuitenkin menetti mitalinsa kun hänen Pekingissä antamansa dopingnäyte tutkittiin uudelleen vuonna 2016 ja hän jäi kiinni anabolisten steroidien käytöstä.


title: Vasyl Fedoryšyn

text: MM-tasolta Fedoryšyn on saavuttanut yhden hopea- ja yhden pronssimitalin. Euroopan mestaruuden hän on voittanut kolmesti, minkä lisäksi hänellä on kaksi EM-hopeaa ja neljä EM-pronssia.


title: Francisco Solano López

text: Francisco Solano López Carrillo (24. heinäkuuta 1826 Asunción – 1. maaliskuuta 1870 Concepciónin departementti) oli Paraguayn presidentti ja sotilasdiktaattori vuosina 1862–1870. Hän aloitti Kolmoisliiton sotana tunnetun sodan kaikkia naapurivaltioita eli Brasiliaa, Argentiinaa ja Uruguayta vastaan. Suurin osa maan aikuisesta miesväestöstä tuhoutui muutaman vuoden aikana mielettömässä sodassa, joka päättyi Paraguayn katastrofaaliseen tappioon ja suuriin aluemenetyksiin. Lópezia on jälkeenpäin pidetty megalomaanina ja jopa hulluna, mutta häntä on kotimaassaan toisinaan juhlittu myös isänmaallisena sankarina.


title: Francisco Solano López

text: Francisco Sólano Lopez seurasi Paraguayn johdossa isäänsä Carlos Antonio Lópezia, jonka sotaministerinä oli sitä ennen toiminut. Hän halusi voimakkaasti olla Latinalaisen Amerikan Napoleon ja valmistutti itselleen kopion Napoleonin keisarinkruunusta sekä armeijalleen univormut, jotka olivat identtisiä Napoleonin armeijan vastaavien kanssa. Hän alkoi pian valtaan noustuaan hakeutua sotaan naapurimaiden kanssa, ja sota syttyi vuonna 1864. Vuoden 1868 lopussa maan pääkaupunki Asunción jouduttiin evakuoimaan ja presidentti siirtyi johtamaan sotaa viidakosta käsin. López kuoli Cerro Corán taistelussa brasilialaisten hyökättyä hänen leiriinsä, kamppaillen viimeiseen asti. Hänen kuolemansa päätti sodan.


title: Francisco Solano López

text: Lópezin kummallisiin edesottamuuksiin kuuluivat muun muassa omaan hallintoon, maan eliittiin ja ulkomaisiin diplomaatteihin kohdistuneet vainoharhaiset puhdistukset salaliittojen pelossa, itsensä julistaminen pyhimykseksi vähän ennen kuolemaansa ja 23 katolisen piispan teloittaminen, jotka eivät suostuneet tunnustamaan hänen pyhyyttään, sekä oman iäkkään äitinsä ruoskituttaminen ja määrääminen teloitettavaksi, koska tämä oli paljastanut poikansa syntyneen avioliiton ulkopuolella.


title: Aira Savisaari

text: Aira Savisaari (s. 31. maaliskuuta 1955 Yli-Ii) on suomalainen kirjailija. Nykyisin hän asuu Kauttualla. Hän on työskennellyt puutarhurina, lastentarhaopettajana ja toimittajana. Savisaari on julkaissut lastenromaaneja sekä kuvakirjoja ja kirjoittaa myös nuorille ja aikuisille.


title: Hema Malini

text: Hema Malini (s. 16. lokakuuta 1948) on intialainen näyttelijä, ohjaaja, tuottaja ja poliitikko. Hän on myös koulutettu bharata natyam -tanssija. Malini tunnetaan työstään hindinkielisessä elokuvateollisuudessa. Hän on esiintynyt yli 150 elokuvassa. Intian valtio myönsi hänelle Padma Shri -palkinnon vuonna 2000. Sir Padampat Singhania University teki hänestä kunniatohtorin vuonna 2012.


title: Hema Malini

text: Hema Malini on naimisissa näyttelijä Dharmendran kanssa ja heillä on kaksi tytärtä, Esha Deol ja Ahana Deol.


title: Anatoli Guidea

text: Anatoli Guidea (s. 21. tammikuuta 1977) on bulgarialainen vapaapainija ja Euroopan mestari.


title: Anatoli Guidea

text: Sarjassa 60 kg painiva Guidea saavutti MM-hopeaa Bakusta 2007. Euroopan mestaruuden Guidea voitti Riiasta 2003, minkä lisäksi hänellä on kaksi EM-hopeaa ja kolme EM-pronssia.


title: G. P. Sippy

text: Gopaldas Parmanand Sippy (14. syyskuuta 1914 Hyderabad, Brittiläinen Intia – 25. joulukuuta 2007 Mumbai, Intia) oli Bollywood-elokuvatuottaja ja -ohjaaja. Hänet tunnetaan monista Bollywoodin menestyselokuvista, kuten "Seeta Aur Geeta" (1972), "Shaan" (1980), "Saagar" (1985), "Raju Ban Gaya Gentleman" (1992) ja klassikkoelokuva "Sholay" (1975). Hän voitti Filmfare-palkinnon vuosina 1968 ja 1982.


title: G. P. Sippy

text: Hänen poikansa Ramesh Sippy ja pojanpoikansa Rohan Sippy ovat myös elokuvaohjaajia ja -tuottajia.


title: Jeffrey Wright

text: Jeffrey Wright (s. 7. joulukuuta 1965 Washington, DC, Yhdysvallat) on yhdysvaltalainen elokuva-, televisio- ja teatterinäyttelijä sekä elokuvatuottaja.


title: Bridge Road

text: Bridge Road (tunnetaan sponsorisyistä myös nimellä Glassworld Stadium) on jalkapallostadion Histon & Impingtonissa Englannissa. Vuonna 1962 avattu stadion toimii Histon FC:n kotikenttänä ja sille mahtuu 3 800 katsojaa. Stadionin nimi on nykyisin virallisesti Glassworld Stadium, mutta monet Histon FC:n fanit tuntevat sen edelleen nimellä Bridge Road.


title: Bridge Road

text: Stadionia remontoitiin vuonna 2007, kun stadionille rakennettiin 500 ihmistä vetävä pääkatsomo ja sen yhteyteen tehtiin Cambridgeshiren jalkapalloliiton uusi toimisto.


title: Erkki Alanen

text: Erkki Alanen eli nimimerkki Ekku (1942–2005) oli suomalaissyntyinen arkkitehti, pilapiirtäjä ja taiteilija, joka teki valtaosan urastaan Yhdysvalloissa. Hänen pilapiirroksiaan on ilmestynyt esimerkiksi lehdissä "Penthouse, Playgirl, Suomen Kuvalehti" ja "The New York Times". Opiskeluaikoinaan hän oli teekkarilehti "Äpyn" päätoimittaja kolme kertaa. Vuonna 1977 hän kuvitti lastenkirjan "The Turtles’ Picnic and Other Nonsense Stories".


title: Erkki Alanen

text: Vuodesta 1971 alkaen Alanen toimi arkkitehtina Yhdysvaltain Ohiossa ja myös opetti arkkitehtuuria Ohio State Universityssä. Sitten Alanen alkoi etsiä uutta asuinpaikkaa, kierteli matkailuautollaan ympäri Pohjois-Amerikkaa ja päätyi lopulta perustamaan oman arkkitehtitoimiston San Franciscoon. Hän löysi vaimokseen Cathyn, The National Enquirer -lehden pilapiirroksista vastaavan toimittajan, jonka kanssa avioitui Helsingissä 1979. Cathyn ja kolmen lapsensa kanssa Erkki Alanen asui viimeiset parikymmentä vuottaan El Pasossa Texasissa.


title: Erkki Alanen

text: Erkki Alasen poika on kilpatanssija Mayo Alanen.


title: Vietnamin sodan vastaiset protestit Yhdysvalloissa

text: Vietnamin sotaa vastaan järjestettiin Yhdysvalloissa lukuisia protesteja 1960- ja 1970-luvuilla. Ensimmäiset sotaa vastustaneet liikkeet syntyivät yliopistojen kampuksilla, mutta sodan pitkittyessä ja tappioiden kasvaessa myös sodan vastustus kasvoi huimasti. Yhdysvaltain presidentti Richard Nixon joutui lopettamaan sodan vuonna 1973 kovan painostuksen alaisena.


text: Elokuussa 1964 pohjoisvietnamilaiset torpedoveneet hyökkäsivät torpedoilla kahta Yhdysvaltain merivoimien hävittäjää vastaan Tonkininlahdella. Vastaiskuna Yhdysvaltain silloinen presidentti Lyndon B. Johnson ryhtyi pommittamaan Pohjois-Vietnamin sotilaskohteita. Tässä vaiheessa osa yhdysvaltalaisista kyseenalaisti maan hallituksen julistuksen siitä, että sen tehtävä oli taistella Vietnamissa demokratian puolesta kommunismia vastaan.


text: Vaikka ensimmäiset sotaa vastustaneet mielenosoitukset järjestettiin jo vuonna 1963, alkoivat laajat mielenosoitukset vasta Yhdysvaltojen tekemien pommitusten jälkeen. Ensimmäiset sodanvastaiset liikkeet lähtivät liikkeelle Yhdysvaltain yliopistojen kampuksilta. Vasemmistolainen opiskelijaliike "Students for a Democratic Society" (SDS) ryhtyi järjestämään protesteja, joissa se vastusti sodan johtotapaa. Ensimmäinen opiskelijaliikkeen organisoima mielenosoitus järjestettiin Washingtonissa vuonna 1965. Mielenosoitukseen osallistui yhteensä noin 40 000 ihmistä, joista valtaosa oli opiskelijoita. Vaikka sodan alkuvaiheessa suurin osa yhdysvaltalaisista kannatti Vietnamin sotaa, sitä vastustanut liike toi mielipiteensä selvästi esille.


text: Marraskuuhun 1967 mennessä Yhdysvallat oli lähettänyt Vietnamiin jo lähes 500 000 sotilasta. Samaan aikaan sodassa oli kuollut yli 15 000 sotilasta ja haavoittunut lähes 110 000. Sota maksoi Yhdysvalloille noin 25 miljardia dollaria joka vuosi, mikä herätti myös veronmaksajien huomion. Kovien tappioiden takia armeija lähetti pakollisten kutsuntojen takia Vietnamiin joka kuukausi noin 40 000 uutta sotilasta, mikä lisäsi sotaa vastustaneiden liikkeiden kannatusta entisestään.


text: 21. lokakuuta 1967 järjestettiin yksi sodanvastaisen liikkeen suurimmista protesteista, kun arviolta 100 000 ihmistä tuli osoittamaan mieltään Lincoln Memorialille Washingtoniin. Mielenosoittajista noin 30 000 jatkoi matkaansa myöhemmin illalla Yhdysvaltain puolustusministeriön hallintorakennuksena toimivan Pentagonin edustalle. Mielenosoittajat ottivat yhteen rakennusta suojanneiden sotilaiden sekä liittovaltion seriffien kanssa, jonka seurauksena satoja mielenosoittajia pidätettiin. Yksi pidätetyistä oli kirjailija Norman Mailer, joka julkaisi seuraavana vuonna tapahtumista kertovan kirjansa "Yön armeijat" (). Kirjan julkaisu lisäsi liikkeen kannatusta entisestään. Toinen liikkeen kannatusta merkittävästi nostanut tekijä oli Martin Luther Kingin puhe vuodelta 1967; puheessaan King kritisoi liittovaltion varojen käyttämistä kotimaan asioiden sijaan Vietnamin sotaan sekä sitä, että Vietnamissa kuoli suhteessa huomattavasti enemmän mustaihoisia kuin valkoisia.


text: Tammikuussa 1968 pohjoisvietnamilaiset suorittivat massiivisen yllätyshyökkäyksen yhdysvaltalaisia joukkoja vastaan. Hyökkäys tuli yllätyksenä yhdysvaltalaisille ja lisäsi sotaa vastustaneiden määrää entisestään. Helmikuussa 1968 tehdyssä gallupissa vain 35 prosenttia vastanneista ilmoitti kannattavansa presidentti Johnsonin linjaa Vietnamin sodan käymisestä. Sotaa vastustaneiden määrä kasvoi entisestään, kun sodasta palanneet halvaantuneet sotilaat alkoivat esiintyä televisiossa. Tämän jälkeen myös poliisien ja mielenosoittajien yhteenotot alkoivat tulla entistä väkivaltaisemmiksi; kun mielenosoittajat valtasivat Columbian yliopiston hallintorakennuksen huhtikuussa 1968, joutui poliisi turvautumaan voimankäyttöön poistaakseen heidät rakennuksesta. Tämän jälkeen myös aktivistit alkoivat käyttää kovempia keinoja muun muassa sabotoimalla Vietnamiin napalmipommeja tuottaneita tehtaita ja silppuamalla kutsuntakeskuksissa olleita dokumentteja. Valtavan vastustajajoukon takia Johnson päätti olla pyrkimättä enää toiselle kaudelle. Johnsonin tilalle demokraattien presidenttiehdokkaaksi tuli sotaa vastustanut Eugene McCarthy, joka sai vastaehdokkaakseen republikaanien Richard Nixonin. Nixon lupasi kampanjassaan palauttaa maahan järjestyksen viitaten sodanvastaisiin mielenosoituksiin sekä Martin Luther Kingin salamurhan jälkeisiin mellakoihin. Joulukuussa 1969 Yhdysvaltain hallitus määräsi niin kutsutut "kutsunta-arvonnat", joissa arvottiin uudet sotilaat Vietnamiin. Useat yhdysvaltalaiset pakenivat kutsuntoja erilaisten verkostojen avulla Kanadaan tai Ruotsiin. Myös kirkot auttoivat kutsuntoja pakenevia nuoria.


text: Helmikuussa 1970 Yhdysvaltain hallituksen peittelemä My Lain verilöyly tuli yleiseen tietoisuuteen ja lisäsi sodan vastustusta entisestään. Huhtikuun lopulla Nixon ilmoitti aiempien lupaustensa vastaisesti, että Yhdysvallat hyökkää Kambodžaan. Tämä aiheutti Yhdysvalloissa laajoja mielenosoituksia. 4. toukokuuta Ohion kansalliskaartin sotilaat ampuivat Kentin yliopistolla kuoliaaksi neljä ja haavoittivat 16 opiskelijaa, jotka olivat osoittamassa mieltään uutta sotaa vastaan.


text: 13. kesäkuuta 1971 "New York Times" julkaisi Yhdysvaltain puolustusministeriön salaisia asiakirjoja, jotka todistivat Yhdysvaltain hallituksen pimittäneen huomattavasti tietoa Vietnamin sodasta. Vuoto sai yhdysvaltalaiset kyseenalaistamaan maansa sotapolitiikkaa entistä enemmän. Tämän seurauksena Nixon päätti aloittaa Yhdysvaltain sotilasjoukkojen poistamisen kaakkois-Aasiasta, ja Pariisissa solmittiin osapuolten välinen aselepo 27.1.1973. Taistelujen alettua uudelleen USA ei ollut enää halukas osallistumaan sotaan ja viimeiset joukot poistuivat vuonna 1975 Saigonista Etelä-Vietnamin hävitessä sodan.


text: Vietnamin sotaa vastustavia protesteja järjestettiin pääasiassa yliopistoilla. Mielenosoituksia organisoineeseen "Students for a Democratic Society" -opiskelijajärjestöön kuului vuonna 1968 jo noin 100 000 opiskelijaa. Sotaa vastustaneiden aktivistien toiminta oli pääosin rauhanomaista; aktivistit järjestivät muun muassa istumalakkoja, laillisia mielenosoituksia sekä organisoivat ruohonjuuritason ryhmiä. Osa aktivisteista jopa matkusti pohjois-Vietnamiin auttamaan haavoittuneita siviilejä. Rauhanomaisten keinojen lisäksi sotaa vastustettiin myös useilla väkivaltaisilla keinoilla; vuonna 1963 buddhalainen munkki Thích Quảng Đức teki polttoitsemurhan vastalauseena sodalle.


title: Valtion tuottavuusohjelma

text: Valtion tuottavuusohjelma on Matti Vanhasen I hallituksen vuonna 2003 käynnistämä ohjelma, jonka tavoitteena on parantaa Suomen julkisen sektorin tuottavuutta. Keväällä 2005 hallitus linjasi tuottavuusohjelmaan liittyen, että vain puolet valtionhallinnosta luonnollisen poistuman seurauksena vapautuvista työpaikoista täytetään. Päätöstä on kritisoitu paljon ja tämän vuoksi koko tuottavuusohjelman on julkisuudessa mm. väitetty muuttuneen aidosta tuottavuusohjelmasta työpaikkojen ilmapiirin pilaavaksi henkilöstön vähentämisohjelmaksi. Työtyytyväisyyttä ja sairauspoissaoloja tutkittaessa on kuitenkin havaittu esim. yleisen työtyytyväisyyden jopa lisääntyneen tuottavuusohjelman aikana tuottavuuden noustessa keskimäärin prosentin vuosivauhtia. Toisaalta pidetään mahdollisena, että valtion työntekijöiden kohtalaisen korkea koettu työhyvinvointi voi johtua juuri ongelmien esiin tuonnista ja tämän seurauksena käynnistetyistä erilaisista ohjelmista, jotka keskittyvät työhyvinvoinnin ja johtamisen parantamiseen.


title: Konditoriatuote

text: Konditoriatuote on jälkiruokana tai kahvin kanssa tarjottava ruokalaji. Yleensä ne ovat makeita ja melko rasvaisia.


title: Konditoriatuote

text: Konditoriatuotteet voidaan jakaa kuuteen ryhmään: täytekakut, leivokset, kahvikakut, pikkuleivät, suolaiset konditoriatuotteet ja erikoistuotteet.


title: Konditoriatuote

text: Konditoriatuotteissa on runsaammin kananmunia, rasvaa ja sokeria kuin kahvileivissä. Niitä ei voi muiden leipomotuotteiden tapaan nostattaa hiivalla, koska hiiva ei toimi tehokkaasti kovin rasva- tai sokeripitoisessa massassa. Konditoriamassat valmistetaan vaahdottamalla, vatkaamalla, sekoittamalla tai erilaisilla yhdiselmätekniikoilla.


title: Susi (sarjakuvahahmo)

text: Susi () (Rahne Sinclair) on Marvelin luoma supersankaritar. Suden ensiesiintyminen tapahtui vuonna 1982 sarjakuvalehdessä "Marvel Graphic Novel #4: The New Mutants". Susi kuuluu Ryhmä-X:n jäseniin. Hahmon loivat Chris Claremont ja Bob McLeod.


title: Susi (sarjakuvahahmo)

text: Suden kyky on muuttua ihmissudeksi. Muuttuessaan ihmissudeksi Susi saa suuret voimat ja kyvyn liikkua nopeaa.


title: Susi (sarjakuvahahmo)

text: Susi on syntynyt Iso-Britannian Ross and Cromartyssä.


title: Jätkänpatsas

text: Jätkänpatsas on Kalervo Kallion veistämä patsas, joka sijaitsee Rovaniemellä Kemijoen Ounaskosken vieressä. Patsas paljastettiin vuonna 1955.


title: Jätkänpatsas

text: Jätkänpatsaan lakitus vappuaattona on ylioppilaiden jokavuotinen perinne Rovaniemellä.


title: Fight Night Round 3

text: Fight Night: Round 3 on vuonna 2006 julkaistu nyrkkeilyaiheinen videopeli. Pelin kehitti Electronic Arts ja se julkaistiin muun muassa Xboxille, PSP:lle ja PlayStation 2:lle. Peli on samalla kolmas osa Fight Night -pelisarjassa.


title: Fight Night Round 3

text: Pelissä on mahdollisuus luoda oma hahmo ja otella sillä näytösotteluita oikeiden lisenssoitujen nyrkkeilijöiden ohessa. Lisäksi voi pelata ESPN Classic otteluita, jossa otellaan menneitä klassisia nyrkkeilyotteluita, kuten Arturo Gatti vastaan Micky Ward. Mukana on myös uratila, jossa voi luoda uraa omalla luodulla hahmolla tai pelissä olevilla oikeilla nyrkkeilijöillä. Uratilassa pelaaja aloittaa amatööritasolta, tarkoituksenaan nyrkkeillä tiensä kohti ammattilaiskehiä. Uran aikana pelaajan on kehitettävä hahmoaan harjoittelemalla eri osa-alueita eri valmentajien alaisuudessa. Lisäksi otteluista riippuen pelaaja saa palkkioita voitetuista otteluista ja mahdollisesti myös bonusrahaa. Toisin kuin edeltäjiinsä verrattuna uratilassa ei ole ranking sijoitusta vaan erinäisiä sopimuksia, joiden aikana pelaajan on harjoiteltava itsensä kuntoon ottelua varten.


title: Fight Night Round 3

text: Mukana on 27 nyrkkeilijää eri vuosikymmeniltä, joiden lisäksi muutama piilotettu kuvitteellinen ottelija.


title: Confidence

text: Confidence on vuonna 2003 ensi-iltansa saanut yhdysvaltalainen rikoselokuva, jonka on ohjannut James Foley.


title: Kolmen sektorin hypoteesi

text: Kolmen sektorin hypoteesi on talousteoria, joka jakaa kansantaloudet kolmeen aktiivisuuden sektoriin: raaka-aineiden tuotantoon (primääri), jalostukseen (sekundääri) ja palveluihin (tertiääri). Teorian ovat kehittäneet Colin Clark ja Jean Fourastié.


title: Kolmen sektorin hypoteesi

text: Hypoteesin mukaan taloudellisen aktiivisuuden painopiste siirtyy raaka-aineiden tuotannosta valmistuksen kautta lopulta palveluihin. Fourastié näkee prosessin pohjimmiltaan myönteisenä.


title: Kolmen sektorin hypoteesi

text: Alhaisten asukasta kohden laskettujen tulojen maat ovat teorian viitekehyksessä varhaisessa kehitysvaiheessa, sillä valtaosa niiden bruttokansantuotteesta syntyy raaka-aineiden tuotannossa. Keskimääräisen tulotason maat ovat kehittyneempiä, kun tulot syntyvät pääasiassa valmistuksessa. Hypoteesin mukaisesti korkeasti kehittyneissä maissa palvelusektorilla syntyy suurin osa talouden kokonaistuotannosta.


title: Juhi Chawla

text: Juhi Chawla (s. 13. marraskuuta 1967 Ludhiana, Punjab) on intialainen näyttelijä, elokuvatuottaja ja televisiojuontaja. Hänet kruunattiin Miss Intiaksi vuonna 1984, minkä jälkeen hän aloitti näyttelijänuransa. Hänestä tuli Sridevin ja Madhuri Dixitin lisäksi yksi Bollywoodin johtavista naisnäyttelijöistä 1980-luvun lopussa ja 1990-luvun alussa. 2000-luvulla hän on siirtynyt näyttelemään myös taide-elokuvissa.


title: Juhi Chawla

text: Juhi Chawla on naimisissa liikemies Jay Mehtan kanssa. Heillä on kaksi lasta, tytär Jhanvi ja poika Arjun.


title: Yleisurheilun alle 20-vuotiaiden maailmanmestaruuskilpailut 2010

text: Vuoden 2010 yleisurheilun alle 20-vuotiaiden maailmanmestaruuskilpailut käytiin 19.–25. heinäkuuta Monctonissa, Kanadassa.


title: Pusulan kirkko

text: Pusulan kirkko on Lohjan seurakunnan Pusulan alueseurakunnan pääkirkko. Se on valmistunut 1838 C. L. Engelin piirustusten mukaan. Seurakunnalla oli 1600-luvun alussa saarnahuone ja sen ympärillä hautausmaa. Sen jälkeen on 1600-luvulla rakennettu kaksi varsinaista kirkkoa, vuonna 1640 ja 1697 valmistuneet. Kellotapuli on valmistunut 1763. Uuden kirkon rakentamista alettiin suunnitella 1834. Sen rakensi helsinkiläinen rakennusmestari Henrik Andsten, mutta kirkkoa jouduttiin pian korjaamaan, koska katto osoittautui liian painavaksi eivätkä seinät kestäneet. Kattoa madallettiin 8 metriä, ja työ valmistui 1859.


title: Pusulan kirkko

text: Alueseurakunnalla on toinenkin kirkko, vuonna 1842 valmistunut Kärkölän kirkko Kärkölässä.


title: Džamal Otarsultanov

text: Džamal Sultanovitš Otarsultanov (, s. 14. huhtikuuta 1987) on venäläinen vapaapainija ja 55 kg:n sarjan olympiavoittaja Lontoon olympiakisoista 2012.


title: Džamal Otarsultanov

text: Otarsultanov voitti 55-kiloisten vapaapainin Euroopan mestaruuden Tampereella 2008, Dortmundissa 2011 ja Belgradissa 2012. Lisäksi hän saavutti EM-pronssia Moskovasta 2006. Hän voitti samassa painoluokassa maailmancupin 2007 sekä junioreiden maailmanmestaruuden 2006 ja 2007. Kadettien Euroopan-mestaruuden hän voitti 46-kiloisissa 2003.


title: Anzor Urišev

text: Anzor Suadinovitš Urišev (, s. 23. tammikuuta 1987) on venäläinen vapaapainija ja Euroopan mestari.


title: Anzor Urišev

text: Urišev voitti Euroopan mestaruuden sarjassa 84 kg Bakussa 2010 ja Dortmundissa 2011. Hän sai samassa painoluokassa EM-pronssia Belgradissa 2012 ja Tbilisissä 2013. Lontoon olympialaisissa 2012 hän oli kahdeksas. Hän sai hopeaa junioreiden MM-kilpailujen 84 kg:n sarjassa 2007.


title: Fatih Çakıroğlu

text: Fatih Çakıroğlu (s. 14. huhtikuuta 1981 Istanbul) on turkkilainen vapaapainija ja Euroopan mestari.


title: Fatih Çakıroğlu

text: Çakıroğlu voitti sarjassa 120 kg Euroopan mestaruuden Dortmundissa 2011. Hänellä on EM-tasolta mestaruutensa lisäksi kaksi hopea- ja kolme pronssimitalia. Ateenan kesäolympialaisissa 2004 Çakıroğlu oli sarjan 96 kg yhdeksäs.


title: Adam Batirov

text: Adam Alavdinovitš Batirov (, s. 13. tammikuuta 1985) on venäläissyntyinen vapaapainija, joka on edustanut Bahrainia vuodesta 2016.


title: Adam Batirov

text: Batirov voitti kadettien eli alle 18-vuotiaiden Euroopan-mestaruuden 46 kg:n painoluokassa 2001 ja 50-kiloisissa 2002. Hän saavutti nuorten EM-hopeaa 50 kg:n sarjassa 2002 ja nuorten MM-hopeaa 55-kiloisissa 2003.


title: Adam Batirov

text: Batirov saavutti EM-hopeaa 55 kg:n painoluokassa Ankarassa 2004 ja 60-kiloisissa Vilnassa 2009 sekä EM-pronssia 66-kiloisissa Dortmundista 2011. Hän sijoittui viidenneksi EM-kilpailuissa 2007 ja 2008 sekä MM-kilpailuissa 2011.


title: Adam Batirov

text: Batirov voitti 70 kg:n painoluokassa kultaa Aasian-mestaruuskilpailuissa 2016 ja Aasian hallikisoissa 2017. Hän saavutti MM-hopeaa 70 kg:n sarjassa Budapestissa 2018.


title: Şərif Şərifov

text: Şərif Şərifov (s. 11. marraskuuta 1988 Mahatškala, Dagestanin ASNT, Neuvostoliitto) on azerbaidžanilainen vapaapainija, olympiavoittaja ja maailmanmestari.


title: Şərif Şərifov

text: 84–97 kilogramman painoluokissa kilpaillut Şərifov voitti 84-kiloisissa olympiakultaa Lontoosta 2012, maailmanmestaruuden Istanbulista 2011 ja MM-pronssia Herningistä 2009. Hän on voittanut samassa sarjassa myös EM-hopean ja EM-pronssin. Hän saavutti olympiapronssia 86 kg:n sarjassa Rio de Janeirossa 2016. EM-hopeaa hän on saanut myös 92-kiloisissa.


title: Taavi Pöyhönen

text: Taavetti ”Taavi” Pöyhönen (27. tammikuuta 1882 Suonenjoki – 5. heinäkuuta 1961 Pieksämäki) oli suomalainen poliitikko. Hänen puolueensa oli Suomen Sosialidemokraattinen Puolue.


title: Taavi Pöyhönen

text: Mikkelin läänin vaalipiiriä edustanut Pöyhönen valittiin eduskuntaan vuoden 1919 vaaleissa, ja hän toimi kansanedustajana yhden kauden ajan, vuoteen 1922. Hän toimi eduskuntavuosinaan sivistysvaliokunnan jäsenenä. Hän vaikutti poliittisella urallaan myös Pieksämäen maalaiskunnan kunnallispolitiikassa, kunnanvaltuuston jäsenenä ja valtuuston varapuheenjohtajana.


title: Taavi Pöyhönen

text: Pöyhönen oli ammatiltaan kansakoulunopettaja. Hän valmistui kansakoulunopettajaksi vuonna 1910 Sortavalan seminaarista, minkä jälkeen hän toimi ammatissa Kivennavalla vuosina 1910–1914 ja Pieksämäen maalaiskunnassa vuosina 1914–1943.


title: Taavi Pöyhönen

text: Pöyhösen vanhemmat olivat mäkitupalainen Aatami Pöyhönen ja Maria Holm, ja hänen puolisonsa oli Aino Sigrid Kivinen, jonka kanssa hän avioitui vuonna 1910.


title: Samuli Tuomikoski

text: Emil Samuel ”Samuli” Tuomikoski (6. heinäkuuta 1875 Liminka – 28. lokakuuta 1960 Liminka) oli suomalainen poliitikko.


title: Samuli Tuomikoski

text: Tuomikoski valittiin eduskuntaan kaksissa vaaleissa, 1929 ja 1930, Oulun läänin eteläisestä vaalipiiristä, ja hän toimi kansanedustajana neljän vuoden ajan, elokuusta 1929 elokuuhun 1933. Hän kuului kokoomuspuolueen eduskuntaryhmään. Eduskunnan valiokunnista hän vaikutti lakivaliokunnassa, maatalousvaliokunnassa, puolustusasiainvaliokunnassa ja suuressa valiokunnassa.


title: Samuli Tuomikoski

text: Tuomikoski vaikutti myös Limingan kunnallispolitiikassa. Hän toimi sekä kunnan kuntakokouksen että kunnan kunnanvaltuuston puheenjohtajana. Hänen muihin luottamustehtäviinsä kuuluivat muun muassa puolueensa Oulun läänin eteläisen piiriliiton puheenjohtajuus, Pohjois-Pohjanmaan nuorisoseuran esimiehen tehtävä sekä MTK:n ja Pellervo-Seuran valtuuskuntien jäsenyydet. Hänelle myönnettiin vuonna 1937 kunnallisneuvoksen arvonimi.


title: Samuli Tuomikoski

text: Kansakoulun ja kansanopiston käynyt Tuomikoski oli ammatiltaan maanviljelijä, jona hän toimi vuodesta 1907 ostettuaan isältään liminkalaisen Alatalon tilan. Hän toimi myös paikallisen säästöpankin kirjurina ja rahastonhoitajana.


title: Samuli Tuomikoski

text: Tuomikosken vanhemmat olivat niin ikään kansanedustajana toiminut Antti Tuomikoski ja Vilhelmiina Tuorila. Myös hänen isoveljensä Heikki Tuomikoski oli mukana politiikassa, muun muassa Limingan kunnanvaltuuston ensimmäisenä puheenjohtajana. Samuli Tuomikosken puoliso oli Aina Kaisa Siira, jonka kanssa hän avioitui vuonna 1902.


title: Tabu (näyttelijä)

text: Tabu (oik. Tabassum Fatima Hashmi, s. 4. marraskuuta 1971 Hyderabad, Andhra Pradesh) on intialainen elokuvanäyttelijä. Häntä pidetään yhtenä Intian lahjakkaimmista naisnäyttelijöistä. Tabu on näytellyt enimmäkseen hindinkielisissä elokuvissa, mutta on esiintynyt myös englannin-, telugun-, tamilin-, malajalamin- ja bengalinkielisissä elokuvissa.


title: Tabu (näyttelijä)

text: Tabun ylistetyimmät roolisuoritukset ovat olleet elokuvissa "Maachis" (1996), "Virasat" (1997), "Hu Tu Tu" (1999), "Astitva" (2000), "Chandni Bar" (2001), "Maqbool" (2003), "Cheeni Kum" (2007) ja "Haider" (2014). Hän on näytellyt myös kaupallisesti menestyneissä elokuvissa, kuten "Saajan Chale Sasural" (1996), "Border" (1997), "Biwi No. 1" (1999), "Hum Saath-Saath Hain" (1999), "Fanaa" (2006) ja "Jai Ho" (2014). Hänen kansainvälisiin projekteihinsa kuuluvat draamaelokuva "The Namesake – kaima" (2006) ja menestynyt seikkailuelokuva "Piin elämä" (2012).


title: Tabu (näyttelijä)

text: Tabu on voittanut kaksi National Film Awards -palkintoa, kuusi Filmfare Awards -palkintoa ja yhden Filmfare Awards South -palkinnon. Intian valtio myönsi hänelle Padma Shri -palkinnon vuonna 2011.


title: Turner Glacier

text: Turner Glacier on Cumberlandin niemimaalla, Auyuittuqin kansallispuistossa, Baffininsaarella sijaitseva jäätikkö ja eräs valumakohta suurelle Pennyjäätikölle. Itse saari kuuluu hallinnollisesti Kanadalle ja on osa Nunavutin territoriota. Jäätikön sulamisvesi laskee idempänä sijaitsevaan Summit Lake -järveen, jonka ylemmästä ja jäätikön laskupaikan lähellä olevasta osasta käytetään yksinkertaisesti nimeä ”Glacier Lake”.


title: Turner Glacier

text: Jäätikön läheisyydessä olevia vuoria ovat Mount Brynhild, Mount Alvit, Iviangernat Mountain, Mount Asgard ja Mount Loki.


title: Norman Glacier

text: Norman Glacier on Cumberlandin niemimaalla, Auyuittuqin kansallispuistossa, Baffininsaarella sijaitseva jäätikkö ja eräs valumakohta suurelle Pennyjäätikölle.. Itse saari kuuluu hallinnollisesti Kanadalle ja on osa Nunavutin territoriota. Jäätikön sulamisvesi laskee idempänä ja hieman kaakon suunnassa sijaitsevaan Summit Lake -järveen, jonka ylemmästä ja jäätikön laskupaikan lähellä olevasta osasta käytetään yksinkertaisesti nimeä ”Glacier Lake”.


title: Norman Glacier

text: Jäätikön läheisyydessä olevia vuoria ovat Mount Brynhild ja Mount Alvit.


title: Highway Glacier

text: Highway Glacier on Cumberlandin niemimaalla, Auyuittuqin kansallispuistossa, Baffininsaarella sijaitseva jäätikkö ja eräs valumakohta suurelle Pennyjäätikölle. Itse saari kuuluu hallinnollisesti Kanadalle ja on osa Nunavutin territoriota. Jäätikön sulamisvesi laskee kaakon kautta idässä sijaitsevaan Owl River -jokeen, jossa vesi kulkee kohti pohjoista päätyen North Pangnirtung Fiord -vuonon kautta Baffininlahteen.


title: Juho Kekkonen

text: Juho Valerian Kekkonen (vuoteen 1910 Kekkoin, 31. elokuuta 1890 Heinolan maalaiskunta – 13. syyskuuta 1951 Kisko) oli suomalainen poliitikko.


title: Juho Kekkonen

text:
Kekkonen toimi kolmen vuoden ajan Turun läänin pohjoisen vaalipiirin
kansanedustajana, huhtikuusta 1919 syyskuuhun 1922. Hänet valittiin eduskuntaan Suomen Kristillisen Työväen Liiton ehdokkaana. Hän toimi poliittisella urallaan myös Kiskon kunnanvaltuuston jäsenenä ja nuorisojärjestö Kristillisen Työläisnuorison Liiton puheenjohtajana.


title: Juho Kekkonen

text: Kekkonen oli koulutukseltaan kansakoulunopettaja, joksi hän valmistui vuonna 1914 Jyväskylän seminaarista. Hän toimi kansakoulunopettajana vuosina 1914–1927 Kiskossa. Hän toimi noiden vuosien aikana myös Työkansa-lehden toimittajana vuonna 1918 ja Nuori kansa -lehden toimittajana vuonna 1919. Vuodesta 1927 alkaen hän työskenteli Suomi-yhtiön palveluksessa, aluksi matkatarkastajana 1927–1928 ja myöhemmin ylitarkastajana 1929–1951.


title: Donald Cook

text: Donald Cook (26. syyskuuta 1901 Portland, Oregon – 1. lokakuuta 1961 New Haven, Connecticut) oli yhdysvaltalainen näyttelijä. Hän aloitti vaudeville-esiintyjänä ja siirtyi Broadwaylle 1926. Elokuvanäyttelemisen Cook aloitti äänielokuvan alkuvuosina. Hänen 1930-luvulla tekemiin elokuviinsa kuuluvat muun muassa "Yhteiskunnan vihollinen" (1931) ja "Viva Villa" (1934). 1940-luvulla Cook näytteli sekä Broadwaylla että elokuvissa, kunnes 1950-luvulle tultaessa hän jätti elokuvanäyttelemisen kokonaan. Vuonna 1959 Cook näytteli televisiossa nuorisolle suunnatussa tilannekomediasarjassa "Too Young To Go Steady". Cook on saanut tähden Hollywood Walk of Famelle.


title: Jalkaväkirykmentti 48 (jatkosota)

text: Jalkaväkirykmentti 48 (JR 48) oli Suomen maavoimien jatkosodan aikainen Pohjois-Hämeen Sotilaslääniin kuuluneen Jyväskylän Suojeluskuntapiirin 18. - 22. kesäkuuta 1941 perustama jalkaväkirykmentti, joka kuului 18. divisioonaan.Puolustusvoimien materiaalitilanne oli jatkosodan alkaessa huomattavasti parempi kuin talvisodan alussa, mutta aivan kaikilta osin ei rykmentin määrävahvuuksia saavutettu.Perustamisen jälkeen rykmentti alistettiin 2. divisioonalle hyökkäysvaiheen ajaksi. Rykmentti keskitettiin Savonlinnan kaakkoispuolelle junakuljetuksin


title: Kolmoisagentti (vuoden 2004 elokuva)

text: Kolmoisagentti ("Triple agent") on Éric Rohmerin elokuva vuodelta 2004. Se on tositapahtumiin perustuva vakoilutarina, jonka lähtöpiste on Pariisi vuonna 1936. Keskeiset henkilöt ovat venäläisiä aristokraattisia emigrantteja. Kolmoisagentti on entinen valkoisten kenraali.


title: Synchestra

text: Synchestra on kanadalaisen muusikko Devin Townsendin seitsemäs sooloalbumi, sekä toinen The Devin Townsend Bandin kanssa levytetty albumi.


title: Synchestra

text: Julkaistuaan neljä sooloalbumia, joista jokaisen eri kokoonpanon kanssa, Townsend päätti vuonna 2002 koota pysyvän yhtyeen soolomateriaaliaan varten. Hän perusti The Devin Townsend Bandin, jonka kokoonpanoon kuuluivat Brian Waddell kitarassa, Mike Young bassossa, Ryan Van Poederooyen rummuissa ja Dave Young kosketinsoittimessa. Uusi yhtye julkaisi ensimmäisen albuminsa, "Accelerated Evolutionin", maaliskuussa 2003.


title: Synchestra

text: Kaikki kappaleet kirjoittanut Devin Townsend.The Devin Townsend Band


title: Dave Young

text: Dave Young (s. 13. tammikuuta 1982) on kanadalainen muusikko ja multi-instrumentalisti.


title: Dave Young

text: Hän on toiminut usean tunnetun yhtyeen jäsenenä, mm. The Devin Townsend Band, Ten Ways from Sunday, Terror Syndrome, ja The Matinée. Hän on soittanut myös Devin Townsendin albumilla "Ki" sekä Strapping Young Ladin albumilla "Alien". Nykyään hän soittaa rytmikitaraa Devin Townsend Projectin live-kokoonpanossa.


title: Alien (Strapping Young Ladin albumi)

text: Alien on Strapping Young Ladin neljäs studioalbumi, joka julkaistiin 22. maaliskuuta 2005.


title: Alien (Strapping Young Ladin albumi)

text: Kaikki kappaleet kirjoittanut Devin Townsend ja Gene Hoglan.


title: Mussa Kussa

text: Mussa Kussa (myös Moussa Koussa tai Musa Kusa, arabia: موسى كوسا), (s. 1949 tai 1950) on libyalainen poliitikko ja diplomaatti, joka oli Libyan ulkoministeri 2009-2011.


title: Mussa Kussa

text:
Kussa palveli 1980 Libyan suurlähettiläänä Lontoossa ja oli tiedustelupäällikkönä Libyassa vuosina 1994–2009. Maaliskuussa 2009 hänestä tuli Abdel Rahman Shalghamin jälkeen ulkoministeri.
Libyan kansannousun aikana 2011, Koussa pakeni autolla Tunisiaan jonne hän saapui 28. maaliskuuta, "yksityiselle vierailulle" kuten Tunisian viranomaiset tiedottivat . 30. maaliskuuta Koussa lensi Djerban saarelta sveitsiläisessä rekisterissä olevalla yksityiskoneella Farnboroughiin Englantiin. Britannian ulkoministeriön lehdistötiedotteen mukaan Koussa loikkasi ja samalla erosi virastaan


title: Mussa Kussa

text: Skotlannin syyttäjät kuulustelivat Koussaa hänen rooliaan Lockerbie pommi-iskuissa mutta hänet todettiin syyttömäksi asiassa


title: Mussa Kussa

text: Koussa lähti Britanniasta Qatariin jossa hän asettui asumaan Dohassa olevaan luksushotelliin. Nykyään Koussa asuu pienessä asunnossa Dohan laitamilla.


title: Europe Écologie – Les Verts

text: Europe Écologie – Les Verts (EELV) on ranskalainen vihreä puolue, joka syntyi 13. marraskuuta 2010 Les Vertsin ja muiden Europe Écologie -vaalilistan järjestöjen yhdistyessä.


title: Europe Écologie – Les Verts

text: Les Verts -puolue syntyi 1984, kun "Les Verts-Parti Ecologiste" ja "Les Verts-Confédération Ecologiste" yhdistyivät. "Europe Écologie" puolestaan perustettiin yhteistyöjärjestöksi ja vaalilistaksi vuonna 2007 vuoden 2009 eurovaaleja varten. Listalta valittiin 14 meppiä. Järjestöt yhdistyivät Lyonin puoluekokouksessa 2010. Puolueen johdossa sen kansallisena sihteerinä on Cécile Duflot.


title: Europe Écologie – Les Verts

text: Puolue lukee itsensä vasemmistoon. Se haluaisi muuttaa Ranskan perustuslakia parlamentaarisen liittovaltion suuntaan ja suhteelliseen vaaliin. Senaatti muutettaisiin alueiden kamariksi. Euroopan unionin parlamentin valtaa lisättäisiin ja siirryttäisiin liittovaltion suuntaan.


title: Europe Écologie – Les Verts

text: Puolue kannattaa Ranskan ydinvoimasta luopumista. Se vastustaa maahanmuuton rajoituksia ja kannattaa monikulttuurisuutta, vastustaa Sarkozyn/Fillonin/Woerthin työajan pidennyksiä ja eläkeiän nostoa.


title: Perheleipurit

text: Perheleipurit Oy on vuonna 1997 perustettu leipomoalan yhteistyöketju, johon kuuluu viisi eri puolella Suomea toimivaa leipomoa: Primula, Leipomo Salonen, Leivon Leipomo, Moilas-leipomo ja Pulla-Pirtti.


title: Perheleipurit

text: Perheleipurien valikoimaan kuuluvat erilaiset leipätuotteet, sämpylät ja kahvileivät. Tuotevalikoima on Perheleipurien yhteinen, mutta tuotteet valmistetaan paikallisesti alueen Perheleipurit-leipomossa. Paikallisten leipomoiden omia tuotteita, kuten Leivon Leipomon Ruisvarras, Moilasen Leipomon Luomuruislimppu, Pulla-Pirtin Ruispalat ja Leipomo Salosen Ruissämpylä, on näin myynnissä ympäri Suomea. Tämän lisäksi jokaisella leipomolla on oma alueellinen valikoimansa.


title: Perheleipurit

text: Perheleipurit Oy vastaa koko maan kattavien ketjuvalikoimien kehittämisestä sekä myynti-, markkinointi- ja logistiikkatoiminnoista. Yhteinen tuotekehitysyhteistyö on tärkeä osa Perheleipurien toimintaa. Osakasleipomoiden ja Perheleipurit Oy:n palveluksessa on yhteensä noin 500 työntekijää. Perheleipurit Oy:n liikevaihto vuonna 2012 oli 24,5 miljoonaa euroa. Vuonna 2010 Perheleipurit oli Suomen kuudenneksi suurin leipomoyritys.


title: Perheleipurit

text: 2013 Perheleipurit-yhteistyöketjuun kuulunut Ehon Leipomo lakkautti Helsingin Herttoniemessä sijaitsevan leipomonsa ja keskitti koko leipomotoimintansa Järvenpäähän. Perheleipurit osti konkurssiin menneen leipomo Primulan tuotemerkin ja sen Järvenpäässä sijaitsevien toimitilojen laitteet. Samalla Perheleipurit teki Keskinäinen työeläkevakuutusyhtiö Varman kanssa pitkäaikaisen vuokrasopimuksen vuonna 2010 valmistuneesta leipomokiinteistöstä.


title: Perheleipurit

text: Nykyinen Primulan leipomo -niminen leipomo sijaitsee Järvenpäässä Uudellamaalla.


title: Perheleipurit

text:
Turun Vähä-Heikkilässä sijaitsevan Leipomo Salosen ydinosaamista on ruokaleivän valmistus. Leipomolla on pitkä kokemus perinteisten varsinaissuomalaisten tuotteiden kuten kuminaruisleivän valmistuksessa. Leipomo Salosen paikallisista tuotteista Perheleipurien valtakunnalliseen valikoimaan ovat nousseet muun muassa Ruissämpylät ja Ruisreikäleipä. Salosen liikevaihto tilikaudella 3/2009–2/2010 oli 11,6 miljoonaa euroa.
Leipomo Salosen historia ulottuu vuoteen 1905, jolloin Johanna Salonen perusti Turkuun leipomon, jonka tuotteita toimitettiin sekä suoraan lähistön asukkaille että torille myytäväksi. Pienestä leipomosta on sadassa vuodessa kasvanut 90 työntekijän yritys, jonka johdossa on Salosten neljän sukupolvi.


title: Perheleipurit

text: Leivon Leipomo Oy on Tampereen vanhin alusta alkaen saman perheen omistuksessa toimiva leipomo. Leipomon erikoisosaamista on korppujauhojen valmistus. Perheleipurien valtakunnalliseen valikoimaan on Leivon Leipomon tuotteista noussut muun muassa Ruisvarras. Leipomon suosituin tuote on Arinarievä.


title: Perheleipurit

text: Leipomon perusti nuori pariskunta Fanny ja August Leivo Uuteenkylään vuonna 1913. Nykyisin yrityksessä työskentelee sukua jo neljännessä polvessa. Leipomo toimii edelleen samalla paikalla ja käyttää samaa hapanjuurta, jonka avulla ensimmäiset leipomon leivät leivottiin.


title: Perheleipurit

text: Pieksämäen Naarajärvellä sijaitseva Moilas Oy on yksi suurimmista yksityisistä leipomoista Suomessa. Yritys toimittaa tuotteita kotimaan lisäksi Ruotsiin, Norjaan, Tanskaan, Irlantiin, Hollantiin, Unkariin ja Italiaan. Moilas Oy aloitti gluteenittomien tuotteiden valmistuksen vuonna 1985. Moilas Oy:n palveluksessa on 130 työntekijää.


title: Perheleipurit

text: Moilas Leipomon perusti vuonna 1955 Saimi Moilanen. Leipomon ensimmäinen kauppapaikka oli Pieksämäen tori. 1960-luvun alussa jakelualue ulottui jo lähikuntiin, ja saman vuosikymmenen lopulla tuotteita vietiin myös Varkauden kaupunkiin. Moilas leipomon aluetuotteista valtakunnan valikoimiin ovat nousseet mm. Mustikkatäytepitko ja Luomu ruislimppu.


title: Perheleipurit

text:
Pulla-Pirtti toimii laajasti pohjoisen Suomen alueelle, yrityksellä on leipomo Oulussa, Raahessa, Rovaniemellä ja Kauhavalla. Leipomo on erikoistunut perinteisten rieskojen, ruisleipien ja vuokaleipien valmistukseen. Perheleipurit -tuotesarjaan mukaan on päässyt muun muassa Ruispalat.
Pulla-Pirtti on perustettu yli 50 vuotta sitten. Antero Räinä käynnisti ensimmäisen leipomonsa toiminnan Oulussa, Aleksanterinkadulla vuonna 1958.


title: Jalkaväkirykmentti 29 (talvisota)

text: Jalkaväkirykmentti 29 eli JR 29 oli Suomen armeijan rykmentti talvisodassa. Se oli osa 10. divisioonaa ja taisteli Taipaleella Karjalankannaksen itäosassa.


title: Jalkaväkirykmentti 29 (talvisota)

text: Keski-Suomen sotilaslääni perusti rykmentin. Perustaminen alkoi pääosin Jyväskylän ja Niinisalon alueelta 7. lokakuuta 1939, eli se tapahtui jo ennen varsinaisen YH:n julistamista. Rykmentti pyrittiin varustamaan määrävahvuiseksi, mutta puolustusvoimien kalustopulasta johtuen rykmentti ei niitä saavuttanut.


title: Jalkaväkirykmentti 29 (talvisota)

text: Everstiluutnantti Teuvo WartiovaaraRykmentti keskitettiin tulevalle toiminta-alueelleen (Pyhäjärvi–Sakkola) 13.–15.10.1939 välisenä aikana muun divisioonan mukana.


title: Jalkaväkirykmentti 29 (talvisota)

text: Rykmentin nimi muuttui 1.1.1940 Jalkaväkirykmentti 20:ksi (JR 20)


title: Dominique Sanda

text: Dominique Sanda (s. 11. maaliskuuta 1951 Pariisi, Ranska) on ranskalainen näyttelijä ja entinen malli.


title: Dominique Sanda

text: Sanda aloitti uransa mallina. Ohjaaja Robert Bresson valitsi hänet pääosaan vuoden 1969 elokuvaan "Suloinen nainen". Roolin ansiosta Sanda onnistui nousemaan suosituksi elokuvanäyttelijäksi. 1970-luvulla hän esiintyi muun muassa Vittorio De Sican "Finzi Continin puutarhassa" (1970), John Hustonin elokuvassa "Tapa tai kuole" (1973) ja Bernardo Bertoluccin elokuvassa "1900" (1976). Vuonna 1976 Sanda voitti Cannesin elokuvajuhlien parhaan naisnäyttelijän palkinnon elokuvasta "Musta leski".


title: Helsingin Jalkapalloklubin historia

text: Helsingin Jalkapalloklubin historia alkaa vuodesta 1907, jolloin seura perustettiin. Ensimmäisen Suomen-mestaruutensa seura voitti jalkapallossa vuonna 1911. Aluksi HJK:lla oli toimintaa useassa eri lajissa, mutta myöhemmin seura profiloitui jalkapalloseuraksi. Seura ehti voittaa useita Suomen-mestaruuksia myös jääpallossa, jääkiekossa ja taitoluistelussa. Vuonna 1976 seura lopetti toimintansa käsipallossa, josta lähtien se on keskittynyt vain jalkapalloon. Vuodesta 1964 lähtien HJK on pelannut jalkapallossa pääsarjatasolla, ja kaikkiaan se on ollut poissa pääsarjatasolta ainoastaan seitsemänä kautena.


title: Helsingin Jalkapalloklubin historia

text: HJK on ainoa suomalaisseura, joka on pelannut nykyisessä Mestarien liigassa lohkovaiheessa. Lisäksi seura on ainoa jokaisella Veikkausliiga-kaudella esiintynyt seura. HJK on voittanut historiansa aikana eniten jalkapallon Suomen-mestaruuksia sekä miehissä että naisissa.


title: Helsingin Jalkapalloklubin historia

text: Helsingissä jalkapallo oli herättänyt kiinnostusta jo 1900-luvun alussa, mutta kaupungin ensimmäiset ottelut järjestettiin vuonna 1906. Muun muassa Helsingin Unitaksella, Polyteknikkojen urheiluseuralla ja Herkules-seuralla oli omat jalkapallojoukkueet. Nämä olivat kuitenkin yleiseuroja ja kaupungista puuttuikin jalkapalloon painottunut seura. Herkulekseen kuulunut Franz Fredrik Wathén mietti jalkapallon erikoisseuran perustamista vuoden 1906 loppupuolella. Helmikuussa 1907 Wathén toi suunnitelmansa julkisuuteen ja sai niille kannatusta. Saman vuoden toukokuussa tehtiin periaatteellinen päätös seuran perustamisesta. Seuran nimeksi otettiin Helsingin Potkupalloklubi eli Helsingfors Sparkbollsklubb. Seuran virallinen perustamiskokous pidettiin 19. kesäkuuta Kaisaniemen keilaradalla. Uudeksi viralliseksi nimeksi valittiin Helsingin Jalkapalloklubi eli Helsingfors Fotbollsklubb, ja puheenjohtajaksi valittiin Wathén.


title: Helsingin Jalkapalloklubin historia

text:
Ensimmäisen pelinsä HJK pelasi Tammisaaressa paikallista tehdasjoukkuetta vastaan ja voitti ottelun maalein 4–2. Elokuussa 1907 joukkue osallistui myös Tampereen Pyrinnön järjestämään turnaukseen, jonka loppuottelussa se hävisi Polyteknikkojen urheiluseuralle 1–2. Syyskuussa Wathén oli mukana perustamassa Suomen Palloliittoa. Vuonna 1908 HJK sääti seuraan säännöt, joista merkittävin oli kielikysymys, sillä seuran viralliseksi kieleksi päätettiin suomi. Tapauksen johdosta osa pelaajistosta siirtyi Unitakseen ja Helsingin IFK:hon. Samana vuonna pelattiin ensimmäistä kertaa jalkapallon Suomen-mestaruudesta. Tällöin mestaruus ratkaistiin cup-muotoisella sarjalla ja HJK sai vastaansa Unitaksen. Ottelu päättyi tasapeliin, mutta Unitaksen voitettua uusintapelin, oli HJK ulkona loppuottelusta. Myös seuraavana kautena HJK putosi ensimmäisen ottelun jälkeen, sillä HIFK pudotti joukkueen. Vuonna 1909 seuran ohjelmistoon otettiin jääpallo, mutta aluksi lajin harrastajia oli vähän.
Vuonna 1910 HJK:n puheenjohtajaksi valittiin Lauri Tanner. SM-kilpailussa HJK putosi jälleen välierävaiheessa. Seura hävisi Åbo IFK:lle maalein 1–3. Samana vuonna joukkue pelasi ensimmäisen kansainvälisen ottelun, sillä Ruotsalainen Eriksdals IF vieraili Helsingissä. Ottelu päättyi HJK:n 4–1-tappioon. Kaudella 1911 HJK eteni ensimmäistä kertaa Mestaruuskilpailuiden loppuotteluihin. Loppuottelussa seura kohtasi edellisvuoden mestarin, Åbo IFK:n, jonka HJK voitti maalein 7–1. Lokakuussa 1911 Palloliitto järjesti Suomen jalkapallomaajoukkueen ensimmäisen ottelun. HJK:sta mukaan kutsuttiin viisi pelaajaa: Jalmari Holopainen, Vilho Lietola, Kaarlo Soinio, Lauri Tanner sekä Artturi Nyyssönen. Kyseiset pelaajat pääsivät myös Tukholman olympialaisiin, jonka lisäksi HJK:n pelaajista Eino Soinio pääsi mukaan. Vuoden 1912 jalkapallon SM-kilpailuissa HJK voitti kaikki kolme otteluaan, jolloin se varmisti toisen Suomen-mestaruutensa.


title: Helsingin Jalkapalloklubin historia

text: Vuonna 1913 HJK aloitti poikajoukkueiden toiminnan. Seuraavana vuonna jalkapallotoiminnan pysäytti ensimmäinen maailmansota, jolloin myös SM-kilpailut jäivät järjestämättä. Maailmansota heijastui myös HJK:n talouteen, jonka johdosta poikajoukkueiden otteluja ei voitu enää järjestää. Huolimatta taloudellisista vaikeuksista seuran jäsenmäärä kasvoi ja vuonna 1916 se nousi ensimmäistä kertaa yli sadan. Samana vuonna HJK:n lajivalikoimaan lisättiin verkkopallo. Seura voitti kolmannen jalkapallon Suomen-mestaruuden vuonna 1917. Kauden loppuottelussa HJK kohtasi Åbo IFK:n ja voitti ottelun maalein 4–2. Vuonna 1918 seuran toimintaa vaikeutti Suomen sisällissota, jossa lähes kaikki HJK:n jäsenet olivat valkoisten puolella. Jalkapallokausi pystyttiin aloittamaan vasta sodan päätyttyä, jolloin HJK matkusti Tallinnaan ja voitti muun muassa SK Tallinna Sportin. SM-kilpailuissa seura pääsi jälleen loppuotteluun, jossa se voitti Viipurin Reippaan ja varmisti neljännen maan mestaruuden. Seuraavana vuonna Klubi eteni jälleen loppuotteluun Helsingin IFK:n vastustajaksi. Ensimmäinen ottelu päättyi tasan, mutta uusintaottelun HJK voitti maalein 3–2 ja varmisti kolmannen perättäisen Suomen mestaruuden. Tuolloin HJK:ssa ymmärrettiin nuorten joukkueiden tärkeys, koska poikajoukkueita alettiin perustaa yhä enemmän ja seurassa panostettiin koululaispalloiluun.


title: Helsingin Jalkapalloklubin historia

text: 1920-luku alkoi taloudellisilla tappioilla, eikä urheilullisestikaan vuosi 1920 ollut viime vuosien tapainen. Seuran jaostoissa oli määrällisesti paljon urheilijoita, jonka takia kokoonpanot vaihtuivat usein. Seuraavan vuoden päämääräksi asetettiin jääpallon Suomen-mestaruus. Jääpallojaosto oli selvinnyt murroskaudestaan ja osoituksena tästä se voitti SM-loppuottelussa Viipurin Sudet maalein 5–2. Jalkapallossa HJK eteni loppuotteluun, mutta hävisi mestaruuden Helsingin Palloseuralle. Vuonna 1922 HJK ei voittanut mestaruuksia SM-tasolla, mutta seuraava vuonna se voitti sekä jääpallossa että jalkapallossa SM-kultaa. Jääpallon loppuottelussa HJK voitti jälleen Sudet ja jalkapallon loppuottelussa Turun Palloseuran. Myös vuonna 1924 jääpallojaosto onnistui voittamaan Suomen-mestaruuden. Samana vuonna seura sai ensimmäisen oman huoneistonsa Liisankadulta. Toimintavuoden aikana seuran lajivalikoimaan otettiin mukaan keilailu. Jääpallojoukkue kävi pelaamassa myös Ruotsin mestaria IF Linnéaa vastaan ja voitti ottelun. Alle vuoden toiminnan jälkeen HJK joutui lopettamaan oman kerhohuoneiston ylläpidon ja tappioiden takia myös kalusteet myytiin. Myös keilailujaosto joutui lopettamaan toimintansa. Jalkapallossa seura palasi SM-voittajaksi, sillä se voitti Turun Palloseuran loppuottelussa maalein 3–2.


title: Helsingin Jalkapalloklubin historia

text: Vuodesta 1927 lähtien seuran talous alkoi elpyä. Samana vuonna Unkarin mestarijoukkue Ferencváros pelasi HJK:ta vastaan. Seuraavana vuonna seuran jääpallojoukkue voitti neljännen Suomen-mestaruuden. HJK pelasi myös ulkomaisia seuroja vastaan pelejä. Joukkue kohtasi muun muassa IFK Eskilstunan sekä ASV Hertha Wienin, joka oli ensimmäisiä Suomessa pelanneita eurooppalaisia suurseuroja. Vuodesta 1928 lähtien seuran lajeihin otettiin mukaan jääkiekko, jossa HJK voitti ensimmäisen Suomen-mestaruutensa vuonna 1929.


title: Helsingin Jalkapalloklubin historia

text: Vuonna 1930 pelattiin jalkapallossa ensimmäistä kertaa sarjamuotoinen kausi, mutta tällöin HJK ei ollut mukana. Seuraavana vuonna seura pääsi mukaan pääsarjaan, mutta putosi sarjasta voittamatta otteluakaan. Vuonna 1932 jalkapallojaosto nousi jälleen pääsarjaan, ja HJK:n jääkiekkojoukkue voitti toisen Suomen-mestaruutensa. Seuraavan kerran HJK juhli SM-kultaa jääkiekossa vuonna 1935. Vuosikymmenen aikana HJK voitti jalkapallon Suomen-mestaruuden vuosina 1936 ja 1938. Vuosikymmenen lopulla HJK osallistui myös Ruotsi–Suomi-sarjaan, jossa olivat mukana maiden parhaat jalkapallojoukkueet. Vuoden 1939 Mestaruussarjassa seura oli ennen viimeisiä otteluita toinen, mutta talvisota keskeytti kauden. Päätösotteluita päätettiin aluksi siirtää, mutta lopulta Turun Palloseura julistettiin voittajaksi. Sodan vuoksi seuran toiminta oli vähäistä ja vasta toukokuussa 1940 HJK pelasi ensimmäisen jalkapallo-ottelun. Mestaruussarja-kausi pidettiin cup-muotoisena ja HJK putosi jatkosta hävittyään välierissä Viipurin Susille. Sotavuosina seuran oli vaikea saada pelaajia joukkueisiinsa erityisesti syksyisin. Sotien aikana seurassa mietittiin myös koripallon ottamista lajivalikoimaan, mutta lopulta ajatuksesta luovuttiin. Vuonna 1943 HJK otti lajivalikoimaansa mukaan käsipallon, jonka lisäksi keilailu teki paluun seuran ohjelmistoon. Ensimmäisellä käsipallon SM-sarjakaudella HJK sijoittui hopealle, ja Turun Palloseura voitti sarjan mestaruuden.


title: Helsingin Jalkapalloklubin historia

text: Kauden 1945 päätteeksi HJK putosi jalkapallon pääsarjasta, mutta vain kaudeksi. Vuonna 1946 seura aloitti naisjaoston toiminnan ja HJK aloitti toiminnan naisten käsipallossa. Seuraavana vuonna seuran jääkiekkojoukkue putosi pääsarjasta ja myös jääpallojoukkue sekä jalkapallojoukkue olivat lähellä putoamista. Vuonna 1948 HJK:n jääpallojoukkue putosi ensimmäistä kertaa historiassaan pääsarjatasolta, mutta seuran jääkiekkojoukkue nousi takaisin pääsarjaan. Sen sijaan HJK:n käsipallojaosto kärsi hallipulasta ja joutui pelaamaan vain lyhyitä turnauksia ja ystävyysotteluita. Jääpallojoukkue teki paluun pääsarjaan vain yhden kauden jälkeen, mutta vuonna 1949 yksikään HJK:n jalkapallojoukkue ei voittanut yhtäkään mestaruutta. Tämän lisäksi seuran jalkapallojoukkue putosi Suomensarjaan. Seuran jääpallojoukkue jatkoi hissiliikettä ja putosi jälleen pääsarjasta. Uusi nousu pääsarjaan tapahtui vuonna 1951. Myös HJK:n jalkapallojoukkue yritti sarjanousua hankkimalla valmentajaksi unkarilaisen Janos Nagyn, mutta lopulta joukkue sijoittui sarjan toiseksi. Kaudella 1952 HJK onnistui sarjanousussa voitettuaan Suomensarjan länsilohkon pisteen erolla Turun Tovereihin.


title: Helsingin Jalkapalloklubin historia

text: Vuonna 1953 HJK:n käsipallojoukkue nousi pääsarjaan, jolloin seuran joukkueet olivat edustettuina kaikissa palloilulajien pääsarjoissa. Tätä kesti vain yhden kauden, sillä heti seuraavana vuonna käsipalloilijat sijoittuivat mestaruussarjassa viimeisiksi. HJK:n jalkapallojoukkueen päävalmentajaksi siirtyi maajoukkuevalmentaja Aatos Lehtonen, joka valmensi joukkueen SM-hopealle heti kaudella 1956. Tämän jälkeen jalkapallojoukkue juuttui mestaruussarjan keskikastiin. Seuran taloudellinen tilanne oli tiukka eikä se pystynyt satsaamaan lajeihin yhtä paljoa kuin erikoisseurat.


title: Helsingin Jalkapalloklubin historia

text: 1960-luvun alussa kilpailu pääkaupunkiseudulla oli kovaa, sillä HJK:n lisäksi jalkapallon mestaruussarjassa pelasi myös HIFK, HPS, Kiffen ja Pallo-Pojat. Kaudella 1960 HJK säilyi sarjassa vain täpärästi ja oli huonoin helsinkiläisseura. Seuran taloustilanne heikkeni entisestään kaikkien lajien tehdessä tappiota. Taloudellista ahdinkoa helpotti Apu-lehden omistajan Olli Lyytikäisen tulo seuraan. Hänet valittiin seuran puheenjohtajaksi vuonna 1960 ja hän auttoi seuraa sekä suoraan rahallisesti että hankkimalla työpaikkoja pelaajille. Lyytikäisen johdolla taloutta tervehdytettiin myös karsimalla toimintoja. HJK lakkasi rahoittamasta reservijoukkueina toimineita Helsingin Tovereita ja Jalkapalloklubia. Maakuntasarjassa pelannut jääpallojaosto lopetettiin 1963.


title: Helsingin Jalkapalloklubin historia

text:
Ammattilaisuransa jälkeen Suomeen palannut Aulis Rytkönen palkattiin HJK:n pelaajavalmentajaksi kaudella 1960, joka oli päättyä putoamiseen. Seuraavana vuonna HJK pelasi vähän paremmin, mutta kaudella 1962 se putosi Suomensarjaan jäätyään sarjassa toiseksi viimeiseksi. Rytkönen nuorensi joukkuetta ja sai Lyytikäisen tuella kovia vahvistuksia kuten Urho Örnin, Stig Holmqvistin ja Hannu Kankkosen. HJK oli ylivoimainen ja nousi heti takaisin. Kaudella 1964 HJK:n peli sujui loistavasti ja se voitti 26 vuoden tauon jälkeen mestaruuden. Menestyksen myötä HJK pääsi ensimmäistä kertaa Euroopan Cupiin vuonna 1965, jolloin seura kohtasi Matt Busbyn valmentaman Manchester Unitedin. Ottelut päättyivät HJK:n 2–3 ja 0–6 tappioihin. Otteluissa kävi runsaasti yleisöä ja HJK-Haka -ottelussa tehtiin SM-sarjan ennätys, 17 293 katsojaa.
Menestys jatkui seuran sijoituttua hopealle 1965 ja 1966 ja lisäksi se voitti Suomen Cupin 1966. Menestysvuosina HJK:ssa pelasivat muun muassa Kai Pahlman, Raimo Kauppinen, Kari Lehtolainen, Paavo Heinonen, Pekka Talaslahti ja Markku Peltoniemi. Seuran talous parani ja se oli käytännössä velaton, kun 1966 Lyytikäinen siirtyi taustavaikuttajaksi ja puheenjohtajaksi tuli Jukka Salomaa.


title: Helsingin Jalkapalloklubin historia

text: Jääkiekossa HJK putosi pääsarjatasolta kauden 1965–1966 päätteeksi. HJK:n ohella myös muut helsinkiläisseurat HIFK, Töölön Vesa ja Karhu-Kissat olivat kaudella 1966–1967 Suomi-sarjassa. Kaikki havittelivat nousua merkittävin panostuksin, mutta ainoan nousupaikan saavutti HIFK. Jääkiekon asema oli seurassa vaakalaudalla ja seuraavat kaksi kautta HJK pelasi Suomi-sarjaa pienellä budjetilla. Vuonna 1968 puheenjohtajaksi tuli Yrjö Kokko ja kaudella 1969–1970 HJK lähti tavoittelemaan nousua merkittävin panostuksin. Se hankki useita mestaruussarjatason pelaajia ja nousikin kauden päätteeksi. Seuraavalle kaudelle seura tavoitteli mestaruutta hankkimalla muun muassa Rauman Lukosta Matti Keinosen ja Jorma Vehmasen. HJK sijoittui kuitenkin vasta viidenneksi. Kaudella 1971–1972 HJK sai hopeaa ollen paras helsinkiläisjoukkue.


title: Helsingin Jalkapalloklubin historia

text: Menestyksen tavoittelu vaati kuitenkin veronsa. Seura ajautui syvään talouskriisiin, kun jääkiekko tuotti jatkuvasti tappiota ja jalkapallokin kääntyi tappiolliseksi vaikka HJK olikin pronssilla 1968 ja 1969. Pakon edessä HJK, Jokerit (ent. Töölön Vesa) ja Karhu-Kissat päättivät fuusioitua. Jokerit vetäytyi viime metreillä, mutta lopulta yhdistyminen toteutui Karhu-Kissojen kanssa ja syntyi Helsingin Jääkiekkoklubi. Fuusioprojektia veti seuran talouden korjaamiseksi puheenjohtajaksi 1972 nimitetty Kari Salonen.


title: Helsingin Jalkapalloklubin historia

text: Vuonna 1966 taitoluistelu tuli HJK:n uudeksi lajiksi. Toiminta siinä oli varsin menestyksekästä, sillä HJK:n luistelijat voittivat yhteensä kuusi Suomen-mestaruutta vuosina 1966–1972. Talouskriisin jälkimainingeissa taitoluistelukin lopetettiin 1972, kun sen toiminta siirtyi Helsingin Taitoluisteluklubille. Jäljelle jäi jalkapallon ohella vain käsipallo.


title: Helsingin Jalkapalloklubin historia

text: Seuran painiessa talousvaikeuksissa HJK käynnisti toiminnan naisten jalkapallossa 1971, kun naisten SM-sarja perustettiin. HJK voitti ensimmäisen mestaruuden Thure Sarnolan ja Reino Bäckmanin valmentamana. HJK hallitsi naisten jalkapallon alkutaivalta, sillä se voitti myös neljä seuraavaakin mestaruutta – 1973 Sarnolan ja 1974–1975 Aulis Rytkösen johdolla.


title: Helsingin Jalkapalloklubin historia

text: Miesten jalkapallossa talousongelmat näkyivät kentällä ja kaudella 1972 HJK oli viimeinen sarjassa säilynyt joukkue. Syksyllä 1972 seuraan tuli mukaan Paavo Einiö, jonka rahoituksen turvin HJK sai kasattua kaudelle 1973 kilpailukykyisemmän joukkueen. Päävalmentajana ollut Raimo Kauppinen siirtyi apuvalmentajaksi, ja hänen tilalleen tuli HJK:ssa 1960-luvun lopulla pelannut Kai Pahlman. Merkittävimpiä pelaajahankintoja olivat Heikki Suhonen, Miikka Toivola, Hannu Hämäläinen ja Tryggve Wahlbäck. Tasaisen sarjan päätteeksi HJK onnistui voittamaan mestaruuden.


title: Helsingin Jalkapalloklubin historia

text: Myös seuraava kausi alkoi loistavasti, mutta syksyllä joukkue hyytyi ja jäi pronssille. Pelaajat olivat tyytymättömiä Pahlmaniin ja kauden jälkeen Rytkönen palasi miesten päävalmentajaksi. Joukkuetta nuorennettiin, ja lupaavia nuoria, kuten Atik Ismail ja Kai Haaskivi, pääsi edustusjoukkueeseen.


title: Helsingin Jalkapalloklubin historia

text: Vuonna 1976 HJK:sta tuli pelkästään jalkapalloon keskittynyt seura, kun käsipallotoiminta lakkautettiin. Kolmen vaihtelevan vuoden jälkeen miehet ylsivät jälleen mestariksi kaudella 1978. Joukkueessa pelasivat muun muassa Ismail, Toivola, Pasi Rautiainen, Ari Lehkosuo, Henry Forssell ja Jyrki Nieminen.


title: Helsingin Jalkapalloklubin historia

text: Kaudeksi 1980 Rytkösen tilalle HJK:n valmentajaksi tuli Martti Kuusela. Ensimmäisellä kaudellaan hän johdatti seuran pronssille, mutta 1981 HJK saavutti ensimmäisen tuplamestaruutensa voittamalla sekä sarjan että Suomen Cupin, jonka loppuottelussa voitti Kuusysin 4–0. Mestaruuden jälkeen Kuusela siirtyi Suomen maajoukkueen valmentajaksi ja seuraavalla kaudella valmennuksesta vastasivat Raimo Kauppinen, Miikka Toivola ja Thure Sarnola. Mestaruussarjan hopean lisäksi HJK voitti Euroopan cupin toisen kierroksen ensimmäisessä osaottelussa Liverpoolin Atik Ismailin maalilla 1–0. Vierasottelussa Liverpool voitti 5–0, joten HJK ei päässyt jatkoon. Menestyksestä huolimatta verovelkojen ja verrattain pienien ottelutulojen vuoksi seuralla oli talousvaikeuksia.


title: Helsingin Jalkapalloklubin historia

text: Naisten jalkapallossa HJK palasi muutaman vuoden tauon jälkeen taas mestariksi voittamalla sarjan vuosina 1979–1981.


title: Helsingin Jalkapalloklubin historia

text: Miikka Toivola valmensi HJK:a 1983–1984 saavuttaen hopeaa 1983 ja Suomen Cupin voiton 1984. Vuonna 1985 Toivolan tilalle palkattiin Jyrki Heliskoski, joka oli tullut seuraan vuotta aiemmin A-juniorien valmentajaksi. Hänen johdollaan HJK voitti heti mestaruuden kukistamalla kaksiosaisessa finaalissa Tampereen Ilveksen yhteismaalein 4–2 ja eteni myös cupissa finaaliin. Heliskosken pelityyliä arvosteltiin tylsäksi, mutta se oli tehokasta – kaudella 1986 tuloksena oli pronssi ja kausina 1987 ja 1988 mestaruus. HJK pelasi Heliskosken kaudella myös kansainvälisillä kentillä hyvin. Se voitti muun muassa portugalilaisen FC Porton 2–0 Euroopan Cupin ottelussa 1988.


title: Helsingin Jalkapalloklubin historia

text: Menestysvuosina HJK:ssa pelasi lukuisia maajoukkuepelaajia kuten esimerkiksi Sixten Boström, Erik Holmgren, Markku Kanerva, Jyrki Nieminen, Kari Rissanen, Markku Palmroos, Kimmo Tarkkio, Jouko Vuorela, Erkki Valla ja Sami Ylä-Jussila. Useat pelaajat eivät pitäneet Heliskosken puolustusvoittoisesta pelitavasta ja kovasta kurista. Seurajohto ei kuitenkaan suostunut vaihtamaan menestyvää valmentajaa. Kaudella 1989 HJK:n pitkä menestysputki katkesi, kun se sijoittui viidenneksi. Heliskoski päätti kauden jälkeen erota tehtävästään.


title: Helsingin Jalkapalloklubin historia

text: Myös HJK:n naisten ja junioreiden joukkueet menestyivät. Naiset voittivat mestaruuden vuosina 1984 ja 1986–1988 sekä Suomen Cupin 1984–1986. Naisten maajoukkueen runkopelaajista HJK:ssa pelasivat muun muassa Marianne Sulén, Hanna-Mari Sarlin, Tuula Sundman, Anna-Maria Lehtonen ja Anne Averio.


title: Helsingin Jalkapalloklubin historia

text: Vuonna 1990 pelattiin ensimmäistä kertaa Veikkausliigan mestaruudesta. HJK hankki uudeksi päävalmentajaksi Martti Kuuselan, ja suurin pelaajahankinta oli Kimmo Tarkkio, joka palasi takaisin seuraan yhden Ruotsissa vietetyn kauden jälkeen. Runkosarjan päätteeksi seura oli kolmas, mutta onnistui pudotuspelien kautta nousemaan mestariksi. Menestyksestä huolimatta HJK ajautui pahoihin taloudellisiin vaikeuksiin. Pitkä menestysjakso ja nousukauden jäljiltä pelaajien palkat olivat varsin korkealla, kun Suomi ajautui lamaan ja tulot laskivat. Tammikuussa 1991 perustettiin saneerausohjelman ja organisaatiouudistuksen osana HJK-Klubi Oy, jolla pyrittiin houkuttelemaan sijoittajia.


title: Helsingin Jalkapalloklubin historia

text: Seuraavalla kaudella Kuuselan tilalle tuli Jyrki Nieminen, jonka lisäksi pelaajistoa vahvistettiin. Seuraan siirtyivät muun muassa Ismo Lius ja Jari Litmanen. Toisaalta taloudellista ahdinkoa lievitettiin myymällä muun muassa Tarkkio Hakaan ja Petri Jakonen sekä Markku Kanerva ruotsalaisseuroihin. Nieminen ei onnistunut saamaan joukkuetta toimimaan kunnolla ja viimeisten pelien tappiot pudottivat HJK:n viidenneksi. Olli-Pekka Lyytikäisestä tuli seuran puheenjohtaja 1991.


title: Helsingin Jalkapalloklubin historia

text: Kauden 1992 kynnyksellä HJK:n talous oli todella huonossa kunnossa. Velat kasautuivat ja konkurssiakin harkittiin. Talouden tervehdyttämiseksi muun muassa puolitettiin kauden pelaajabudjetti laskemalla palkkoja ja pienentämällä edustusjoukkuetta. Niemisen tilalle päävalmentajaksi nostettiin Jari-Pekka Keurulainen. HJK:n kausi alkoi huonosti ja joukkueen keskikenttää vahvistettiin kesken kauden hankkimalla Rami Rantanen. Tämä auttoi joukkuetta ja kauden päätteeksi seura voitti jälleen SM-kultaa.


title: Helsingin Jalkapalloklubin historia

text: 1990-luvun alussa naiset voittivat mestaruuden 1991 ja 1992 sekä Suomen Cupin 1991–1993.


title: Helsingin Jalkapalloklubin historia

text: Vuosina 1993–1994 HJK sijoittui pronssille, mutta voitti Suomen Cupin 1993 ja Liigacupin 1994. Seuran talous oli kohentunut onnistuneiden saneeraustoimenpiteiden jälkeen. HJK-Klubi Oy sen sijaan lakkautettiin pelaajakauppojen verotuksen vuoksi. Kauden 1995 joukkueen valmentajaksi hankittiin ruotsalainen Bo Johansson ja hyökkääjäksi palkattiin Ari Hjelm. Kalliit hankinnat eivät tuottaneet haluttua tulosta, sillä HJK sijoittui viime vuosien tapaan pronssille. Kauden jälkeen Johansson lähti seurasta yhdessä maalivahti Antti Niemen kanssa.


title: Helsingin Jalkapalloklubin historia

text: Kaudeksi 1996 HJK:n päävalmentajaksi palkattiin Tommy Lindholm. Harjoituskausi sujui hyvin, mutta sarja alkoi surkeasti. Heinäkuussa Lyytikäinen erotti Lindholmin, josta tuli vasta ensimmäinen HJK:sta potkut saanut päävalmentaja. Tilalle Lyytikäinen oli saanut Martti Kuuselan ja Jari-Pekka Keurulaisen. Hekään eivät saanut peliä kulkemaan, joten HJK jäi alempaan loppusarjaan ja joutui lopulta karsintaotteluun Hangö IK:a vastaan. Kaksiosaisessa karsinnassa HJK säilytti sarjapaikan voittamalla vierasottelun 1–0 ja pelaamalla kotiottelussa tasan 1–1. Karsintaotteluiden lomassa HJK voitti Suomen Cupin.


title: Helsingin Jalkapalloklubin historia

text: HJK teki suuria muutoksia seuraavalle kaudelle. Lyytikäinen luopui puheenjohtajuudesta ja tilalle tuli Ari Masalin. Joukkueen päävalmentajaksi hankittiin Antti Muurinen, ja pelaajista Ismo Lius, Ari Hjelm, Aki Hyryläinen, Tommi Grönlund ja Janne Saarinen lähtivät pois. Heidän tilalleen tulivat muun muassa Shefki Kuqi, Hannu Tihinen, Mika Kottila ja Jarmo Saastamoinen. Pelaajamuutosten myötä HJK palasi Suomen-mestariksi ja voitti myös liigacupin. Cup-voittajien cupissa HJK onnistui kaatamaan Belgradin Punaisen tähden kotonaan 1–0, mutta hävisi vieraskentällä 0–3.


title: Helsingin Jalkapalloklubin historia

text: Marraskuussa 1997 Masalin erosi koko vuoden jatkuneiden riitojen vuoksi ja Lyytikäinen palasi puheenjohtajaksi. Erkki Alajasta tuli uusi toimitusjohtaja. Mestaruusjoukkueen runko pysyi pääosin kasassa uusina pelaajina seuraan tuli Jari Ilola ja Luiz Antonio. Kausi alkoi HJK:lta sarjassa melko huonosti, mutta Mestarien liigan ensimmäisellä karsintakierroksella se voitti armenialaisen FC Jerevanin. Toisella karsintakierroksella HJK pudotti ranskalaisen FC Metzin voittamalla ensin kotona 1–0 ja pelaamalla vieraissa tasan 1–1. HJK:sta tuli ensimmäinen suomalainen Mestarien liigan lohkovaiheeseen edennyt joukkue.


title: Helsingin Jalkapalloklubin historia

text: HJK jäi sarjassa lopulta neljänneksi. Mestarien liigan lohkovaiheessa muut joukkueet olivat PSV Eindhoven, Kaiserslautern ja Benfica. HJK onnistui kotona voittamaan Benfican 2–0 ja pelaamaan tasan 0–0 Kaiserslauternin kanssa. Vierasotteluissa HJK pystyi 2–2 tasapeliin Benficaa vastaan. HJK jäi lohkossa viimeiseksi. Olympiastadionilla pelatut ottelut olivat valtava yleisömenestys. Katsojia oli kolmessa ottelussa yli 80 000 ja viimeisestä kotiottelua seurasi 34 146 katsojaa. Mestarien liigasta saatujen tulojen ansiosta HJK:n taloustilanne koheni valtavasti.


title: Helsingin Jalkapalloklubin historia

text: Kauden jälkeen HJK menetti useita avainpelaajiaan. Muun muassa Kottila, Jarkko Wiss, Mikael Forssell ja Aki Riihilahti siirtyivät ulkomaille. Kausi 1999 alkoi vaisusti, mutta lopulta HJK nousi hopealle.


title: Helsingin Jalkapalloklubin historia

text: HJK hallitsi suomalaista naisjalkapalloilua 1990-luvun lopulla. Seura voitti mestaruuden seitsemän kertaa peräkkäin vuosina 1995–2001. Suomen Cupin se voitti muun muassa 1998–2000. Syksyllä 2001 Euroopan jalkapalloliitto perusti mestarijoukkueille suunnatun naisten UEFA Cupin. HJK järjesti yhden alkulohkoturnauksen, jossa se voitti italialaisen Torresin, färsaarelaisen Klaksvíkin ja itävaltalaisen Landhausin. Puolivälierässä HJK hävisi ensimmäisen osaottelun norjalaista Trondheims-Ørniä vastaan vieraissa 1–2, mutta voitti kotonaan 2–0 ja pääsi välierään. Taival katkesi ruotsalaista Umeå IK:a vastaan 1–2 tappiolla vieraskentällä ja 0–1 tappiolla kotona. HJK:ssa pelasi tuolloin lukuisia maajoukkuepelaajia kuten esimerkiksi Laura Kalmari, Sanna Valkonen, Christina Forssell, Terhi Uusi-Luomalahti, Eveliina Sarapää ja Anna-Kaisa Rantanen. Valmennuksesta vastasi menestysvuosina Timo Lounio ja Maija Liukkonen.


title: Helsingin Jalkapalloklubin historia

text: UEFA Cupin menestyksen jälkeen monet joukkueen tähtipelaajista siirtyivät ulkomaille. Menestysputki katkesi ja seuraavan kerran naiset voittivat mestaruuden vasta 2005.


title: Helsingin Jalkapalloklubin historia

text: HJK aloitti 2000-luvun uudella valmentajalla, kun maajoukkuevalmentajaksi siirtyneen Muurisen tilalle palasi Jyrki Heliskoski. Pelaajistosta Kuqi ja Tihinen lähtivät, mutta tilalle tulivat Markus Heikkinen ja Rami Hakanpää. Kausi ei sujunut HJK:lta viime kauden tapaan ja lopputuloksena oli neljäs sija. Kauden päätteeksi seura voitti kuitenkin Suomen cup-mestaruuden. Kesällä 2000 HJK siirtyi pelaamaan uudelle Finnair Stadiumille. Samana vuonna perustettiin myös HJK Oy. Kaudeksi 2001 HJK hankki puolustukseen Joakim Jensenin, joka nousi puolustuksen keskushahmoksi. Joukkueen SM-kulta näytti selvältä vielä pari kierrosta ennen loppua, mutta lopulta Tampere United nousi ykköseksi. Kauden päätyttyä HJK:n uudeksi päävalmentajaksi paljastettiin Keith Armstrong.


title: Helsingin Jalkapalloklubin historia

text: Kaudella 2002 joukkuetta vahvistettiin Alexei Eremenko Juniorilla, joka pelasi yhdessä isänsä kanssa keskikentällä. Puolustukseen saatiin ulkomailta palannut Tero Penttilä. Uusien vahvistusten myötä HJK varmisti 20:nen Suomen-mestaruuden, jonka vuoksi seuran paitaan lisättiin kaksi tähteä. Seuraavalla kaudella Heikkinen ja Jari Ilola lähtivät ulkomaille, mutta hyökkääjistöön hankittiin Juho Mäkelä, josta tuli joukkueen paras maalintekijä. Mestaruudesta kamppailivat lähinnä HJK ja Haka, mutta lopulta HJK voitti Veikkausliigan mestaruuden. Kausi päättyi tuplamestaruuteen, kun joukkue voitti cupin loppuottelussa AC Allianssin.


title: Helsingin Jalkapalloklubin historia

text:
Kaudella 2004 HJK kärsi lukuisista loukkaantumisista, minkä lisäksi pelaajia siirtyi ulkomaille. Tämän vuoksi joukkue sijoittui viime vuosia huonommalle sarjasijoitukselle, kuudenneksi. Talvella 2004 HJK osti FC Jokerit ja teki seurasta farmijoukkueen, jonka nimeksi tuli Klubi 04. Seuraavalla kaudella joukkuetta jouduttiin nuorentamaan, kun moni pelaajista lopetti pääsarjauransa. Tällöin muun muassa Markus Halstin, Perparim Hetemaj'n ja Veli Lammen vastuu kasvoi. HJK aloitti kauden hyvin ja pelasi seitsemäntoista ensimmäistä ottelua tappioitta. Loppukautena vauhti hiljeni ja tuloksena oli SM-hopea.
HJK vahvisti joukkuettaan vanhoilla pelaajilla kauteen 2006 lähdettäessä. Farid Ghazin, Antti Pohjan ja Mika Nurmelan johdolla seura kiri loppukautena hopealle Tampere Unitedin voitettua sarjan. Kauden päätteeksi HJK voitti yhdeksännen cup-mestaruutensa. Vuonna 2007 HJK juhli satavuotisjuhlakauttaan. Ghazin ja Pohjan lähdettyä joukkueesta poistuivat maalintekijät ja huonosti sujuneen kauden johdosta Armstrong erotettiin syyskuussa 2007. Hänen tilalleen tuli kuukaudeksi Aki Hyryläinen, joka korvattiin vielä Antti Muurisella. Joukkue sijoittui lopulta seitsemänneksi, mikä oli seuran siihenastisen historian huonoin sijoitus Veikkausliiga-ajalla.


title: Helsingin Jalkapalloklubin historia

text: Seura ei palannut vielä seuraavalla kaudella mitaleille, vaikka HJK:hon palasi monia entisiä pelaajia. Joukkue oli pitkään sarjan kärkipaikoilla, kunnes putosi syyskaudella neljänneksi.


title: Helsingin Jalkapalloklubin historia

text: Kauden 2008 päätteeksi seura paljasti hankkineensa Valeri Popovitšin riveihinsä. Myös Sebastian Sorsalla, Pyry Kärkkäsellä ja Aki Riihilahdella vahvistunut seura palasi kuuden vuoden tauon jälkeen Suomen-mestariksi kaudella 2009.


title: Helsingin Jalkapalloklubin historia

text: Mestaruuden myötä HJK oli ennakkosuosikki kaudella 2010. Joukkueen runko pysyi kasassa, vaikka Popovitš lopetti uransa. HJK johti kautta alusta loppuun yhtä pelikierrosta lukuun ottamatta ja seura juhli 23:tta Suomen-mestaruutta. HJK pääsi Eurooppa-liigassa play-off-kierrokselle, ja kauden jälkeen Muurisen valmentajasopimusta jatkettiin.


title: Helsingin Jalkapalloklubin historia

text: Veikkausliiga-kaudella 2011 HJK voitti kolmannen Suomen-mestaruutensa perättäin. Seura voitti kauden aikana 26 ottelua ja hävisi ainoastaan neljä kertaa. Myös seuraavalla kaudella HJK voitti Suomen-mestaruuden ennen FC Interiä. Kauden päätteeksi seuran pitkäaikainen päävalmentaja Antti Muurinen siirtyi sivuun ja uudeksi päävalmentajaksi palkattiin Sixten Boström. Lisäksi joukkuetta vahvistettiin Mikael Forssellilla sekä Teemu Tainiolla. HJK osallistui Mestarien liigan karsintaan, jossa se pelasi karsintaottelut Nõmme Kaljua vastaan. Joukkue hävisi otteluparin yhteismaalein 1–2. Seura päätti kauden kotimaassa kuitenkin viidenteen perättäiseen Suomen-mestaruuteen.


title: Miekkailu kesäolympialaisissa 1952 – miesten floretin joukkuekilpailu

text: Helsingin olympiakisojen miesten florettimiekkailun joukkuekilpailuun osallistui 15 joukkuetta ja 77 urheilijaa. Kilpailupäivät olivat 21.–22. heinäkuuta.


text: Jokaisesta ryhmästä kaksi parasta jatkoon.


text:
1. ryhmä
2. ryhmä
3. ryhmä
4. ryhmä
5. ryhmä


text: Jokaisesta ryhmästä kaksi parasta välieriin.


text:
1. ryhmä
2. ryhmä
3. ryhmä


text: Kummastakin ryhmästä kaksi parasta loppukilpailuun.


text:
1. ryhmä
2. ryhmä


title: Ahvensalmi

text: Ahvensalmi on kylä Savonlinnan pohjoisosassa, pääosin Iso ja Pieni Ahvensalo -nimisillä saarilla. Tieyhteys sinne on pohjoispuolelta Tappuvirran lossin kautta ja etelästä päin Oravista siltayhteytenä. Ahvensalmi kuuluu nykyään Savonlinnan kaupunkiin, mutta 1960-luvulla se oli vielä osa laajaa Rantasalmen saaristopitäjää. Pysyvää asutusta kylällä on ollut ainakin niin kauan kuin kirjallista tietoa löytyy, eli 1500-luvulta asti. Muinaismuistorekisterin mukaan kylän alueella on myös mahdollisen kivikautisen asuinpaikan jäänteitä (Kokkolanlahden rantavyöhyke). Muita historiallisia kohteita tai rakennelmia ovat Kaivannon, Tappuvirran länsireunan ja Niiranniemen pään 1. maailmansodan aikuiset puolustusvarustukset. Ahvensalmella on ollut enimmillään n. 80 maatilaa tai taloa ja lisäksi useita kymmeniä kesämökkejä. Tunnetuin (entinen) asukas lienee kapellimestari Matti Puurtinen ja kesäasukas edesmennyt akateemikko Paavo Haavikko. Ahvensalmen länsilaidalla on saimaannorpan kotina tunnettu jylhä Linnansaaren kansallispuisto, jonka monissa saarissa on ollut myös pieniä maatiloja.


title: Ahvensalmi

text: Kylällä on Savonlinnan-Säämingin seurakunnan hautausmaa ja siunauskappeli. Ahvensalmesta ja sen naapurikylästä Oravista on tehty yhteinen kyläkirja Vesikansaa (1999, toim. Tuomo Loikkanen). Ahvensalmen kylää ympäröivä Haukivesi on Suomen kuudenneksi suurin järvi ja osa Suur-Saimaata. Ahvensalmella ei syrjäisestä sijainnistaan johtuen ole enää juuri lainkaan kunnallisia tai kaupallisia palveluja; lapset käyvät alakoulun Juvolan kylässä (n. 20 km:n päässä) ja yläkoulun Enonkoskella (n. 35 km:n päässä). Ahvensalmen oma kyläkoulu ehti toimia n. 70 vuotta ennen kuin lakkautettiin v. 1993. Lähin kauppa sijaitsre Oravissa, mutta vielä 1970-luvulla kauppoja kesäkioskeineen oli kylällä kaksikin.


title: Ahvensalmi

text: Ahvensalmella toimii urheiluseura Salmenpojat.


title: Merienkelikalat

text: Merienkelikalat ("Squatiniformes") on valtamerissä tavattava rustokalalahko. Lahkoon kuuluu ainoastaan yksi heimo merienkelit ("Squatinidae").


title: Merienkelikalat

text: Vanhimmat merienkelikaloihin kuuluvien lajien fossiilit on ajoitettu myöhäiselle jurakaudelle. Nykyään elää ainoastaan yksi heimo, johon kuuluu 15 lajia yhdessä suvussa. Lajeja ovat muun muassa atlantinmerienkeli ("Squatina dumeril"), kirjomerienkeli ("Squatina calofornica"), merienkeli ("Squatina squatina"), ruskomerienkeli ("Squatina aculeata") ja täplämerienkeli ("Squatina oculata").